ҚУРБОНЛИК КИТОБИ («Кифоя» китобидан) – «Ислом ота» жомеъ масжиди\nБош саҳифа/Мақолалар/ҚУРБОНЛИК КИТОБИ («Кифоя» китобидан)\nҚУРБОНЛИК КИТОБИ («Кифоя» китобидан)\nҚурбонлик қурбон ҳайити кунлари сўйиладиган ҳайвондир. Фуқаҳолар истилоҳида қурбонлик «Махсус ҳайвонни махсус вақтда сўйишдир». Қурбонлик шариатга иккинчи ҳажрий санада киритилган. Ҳанафий мазҳаби бўйича қурбонлик қилиш вожибдир.\nҚурбонлик қилиш ҳур, оқил, муқим ва закот нисобига молик бўлган мусулмон шахсга вожиб бўлади. Ҳанафий мазҳаби бўйича мусофирга қурбонлик қилиш вожиб бўлмайди. Қурбонлик вожиблигига далиллар: Аллоҳ таоло «Кавсар» сурасида: «Албатта, Биз сенга Кавсарни бердик. Бас, Роббингга намоз ўқи ва жонлиқ сўй», деган.\nМихнаф ибн Қайс розияллоҳу анҳудан ривоят қилинади: «Набий соллаллоҳу алайҳи васаллам билан Арафотда турган эдик. Мен У зотнинг: «Эй, одамлар, ҳар бир уй аҳлига ҳар йили бир қурбонлик ва атийра лозимдир», деганларини эшитдим». Сунан эгалари ривоят қилган.\nЭнди, «Мухтасари Виқоя»да келган матнларни ўрганишга киришайлик.\nБир кишидан битта қўй ва ўша бир кишидан етти кишигача бир мол ёки туя (сўйилишини)га айтилади.\nБу ҳукмга далиллар қуйидагича:\n«Набий соллаллоҳу алайҳи васаллам билан намозгоҳда қурбон намозига ҳозир бўлдим. У зот хутбаларини тугатиб, минбарларидан тушганларида бир қўчқор кетирилди. Бас, у зот уни ўз қўллари билан сўйдилар ва: «Бисмиллаҳи ва Аллоҳу Акбар! Бу мендан ва менинг қурбонлик қилмаган умматимдан», дедилар». Абу Довуд ва Термизий ривоят қилган.\nМол ва туяни етти кишидан сўйилишига далил.\nЖобир розияллоҳу анҳудан ривоят қилинади: «Набий соллаллоҳу алайҳи васаллам билан Ҳудайбияда бир туяни етти киши номидан, бир сигирни етти киши номидан сўйдик». Абу Довуд, Муслим ва Термизийлар ривоят қилган.\nМол ва туя қурбонлик қилувчилар етти кишидан кам бўлсалар жоиз, кўп бўлсалар, жоиз эмас.\nБир кишига еттидан бир улушдан кам бўлмаслиги шарти билан.\nЯъни, мол ёки туя қурбонлик қилинганда уни тақсимлаганда бирор кишига еттидан бирдан оз улуш темайдиган бўлиши шарт. Бу жуда ҳам нодир масала. Бир киши ўлгандан кейин ортидан ўғли ва хотини ҳамда меросга битта туя қолди. Ўша туяни она бола қубонлик қилишлари мумкин эмас. Чунки, хотинга мероснинг саккиздан бири тегади. Саккизда бир еттидан бирдан оз бўлгани учун уни қурболик қилиб бўлмайди.\nЕтти киши шерик бўлиб қурбонлик қилганда,\nГўшт ораларида чамалаб эмас, тортиб тақсимланади. Илло калла пойча ёки териси қўшиб юборилган бўлса бундан мустасно.\nЧунки, калла пойча ва терини тортиб тақсимлаш мумкин эмас.\nҚурбонлик учун сотиб олинган молга олти киши шерик бўлса тўғри бўлади. Аммо сотиб олишдан аввал шерик бўлиш афзалдир.\nБиров ўзим қурбонлик қиламан деб бир мол сотиб олган бўлса, олти киши келиб шерик бўлсалар жоиз.\nБой боланинг молидан отаси ёки васийси қурбонлик қилади. Бола ундан еса бўлади. Қолганини ўзидан фойдаланадиган нарсага алмаштирилади.\nЯъни, гўштнинг қолганини кийимга ўхшаган ўзидан фойдаланадиган нарсага алмаштирилади. Пулга ёки таомга алмаштириб бўлмайди.\nБу гаплар Абу Ҳанифа ва Абу Юсуфларга оиддир. Бошқалар боланинг молидан қурбонлик қилишни айтмаганлар. «Мухтасари Виқоя»нинг шарҳчиларидан Мулло Али қори ва шайх Илёслар боланинг молидан қурбонлик қилмаслик тўғри деганлар.\nҚурбонликнинг вақти, шаҳарда сўйса ийд намозидан, бошқа жойда бўлса ийд куни тонги отганидан сўнгдир. Унинг охирги вақти учинчи куннинг қуёши ботишидан сал олдин.\nҚурбонликнинг вақти ийд намозидан сўнг эканига далил:\nБаро розияллоҳу анҳудан ривоят қилинади.\n«Набий соллаллоҳу алайҳи васаллам: «Албатта, ушбу кунимизда энг аввал бошлайдиган нарсамиз, намоз ўқимоқлигимиздир. Сўнгра, қайтамиз ва сўйиш сўямиз. Бас, ким ўшандоқ қилса, бизнинг суннатимизни топибдир. Ким ундан олдин сўйса, ўз аҳлига гўшт тақдим қилибди, холос. Ибодатдан ҳеч нарса йўқдир»-дедилар. Абу Бурда сўйиб бўлган эди. Бас, у: «Менинг мусиннадан яхшироқ жазаъам бор?» деди.\n«Набий соллаллоҳу алайҳи васаллам бизларга сўйиш куни, намоздан кейин хутба қилиб: «Ким намозимизни ўқиса, қибламизга юзланса ва қурбонлигимизни қилса, намоз ўқилмасидан олдин сўймасин!» дедилар». Тўртовлари ривоят қилган.\nҚурбонликнинг охирги вақтига далил.\nИмом Молик Нофеъдан қилган ривоятда «Ибн Умар қурбонлик ийд кунидан кейин икки кундир дер эди», дейилган.\nФақирлик, бойлик ва туғилиш, ўлимда охирги вақт эътиборга олинади.\nАгар ийди қурбоннинг аввалги кунлари бой бўлиб, охирида фақирга айланган одамга қурбонлик қилиш вожиб бўлмайди.\nИйди қурбоннинг аввалги кунлари камбағал бўлиб, охирида бойга айланган одамга қурбонлик қилиш вожиб бўлади.\nИйди қурбоннинг охирида туғилган одамга (бой бола қурбонлик қилади деган қавлга биноан) қурбонлик қилиш вожиб бўлади.\nИйди қурбоннинг охирида вафот этган одамга қурбонлик қилиш вожиб бўлмайди.\nКечаси сўйиш макруҳдир.\nҚоронғида турли хатолар содир бўлиши мумкин.\nҚурбонликни назр қилувчи ва уни сотиб олган камбағал, тириклигича садақа қилиш ила қазо қиладилар.\nАллоҳ таолонинг йўлида қурбонлик қиламан деб назр атаган ва ўзига вожиб бўлмаса ҳам, қурбонлик қиламан деб ҳайвон сотиб олган одамлар вақтида уни қила олмай вақтини ўтказиб юборсалар, ҳайвонни тириклигича садақа қиладилар. Чунки, улар ўзларига ўзлари бу ишни вожиб қилиб олганлар.\nБой, сотиб олган бўлса ҳам, бўлмаса ҳам қийматини садақа қилади.\nЭнди, қурбонлик қилинадиган ҳайвонларнинг сифатлари ҳақида маълумот берилади.\nҚўйдан жазаъ – олти ойлик – ва ундан бошқадан саний ва ундан каттаси қурбонликка ярайди. Саний деб бир ёшилик қўй – эчкига ва икки ёшлик молга ва беш ёшлик туяга айтилади.\nБу ҳукмлар ҳадиси шарифлардан олинган.\nУқба ибн Омир розияллоҳу анҳудан ривоят қилинади.\n«Набий соллаллоҳу алайҳи васаллам унга қўйларни Ўз саҳобаларига қурбонлик қилишларига тақсимлаб бериш учун бердилар. Бас, бир ёшли улоқча ортиб қолувди, уни Расулуллоҳ соллаллоҳу алайҳи васалламга зикр қилди. У зот:\n«Уни сен қурбонлик қил», дедилар». Бешовлари ривоят қилган.\nБир ёшли улоқчани қурбонлик қилиш мумкинлиги ушбу ҳадисдан билинади.\nПайғамбар соллаллоҳу алайҳи васаллам Уқба ибн Омир розияллоҳу анҳу саҳобаи киромларга тақсимлаб бўлганларидан кейин бир ёшли улоқча ортиб қолганининг хабарини берганларида Пайғамбар соллаллоҳу алайҳи васалламнинг:\n«Уни, сен, қурбонлик қил» дейишлари шунинг далолати.\nЖобир розияллоҳу анҳудан ривоят қилинади: «Набий соллаллоҳу алайҳи васаллам: «Мусиннадан бошқани сўйманглар. Фақат сизга қийин бўлиб қолгандагина қўйнинг жазаъасини сўйсангиз бўлур», дедилар». Муслим, Абу Довуд ва Насаий ривоят қилган.\nҚурбонликка айланбош, шохсиз, бичилган ва қўтир ҳайвонларни сўйса бўлади. Аммо ўта озғин ва сўяр жойга юриб бора олмайдиган чўлоғи бўлмайди. Шунингдек, қулоғи, кўзи, думбаси ва думининг учдан бири кетгани ҳам бўлмайди.\nБу ҳукмларнинг далил ҳадисларда келган.\nАли розияллоҳу анҳудан ривоят қилинади: «Расулуллоҳ соллаллоҳу алайҳи васаллам бизларни кўз ва қулоғини яхшилаб кўриб олишимизга; ғилайни, муқобалани, мудобарани, харқони ва шарқони қурбонлик қилмаслигимизга амр қилдилар. Мен: «Муқобала нима?» дедим.\nЯна ўша кишидан ривоят қилинади: «Набий соллаллоҳу алайҳи васаллам қулоғи кесик ва шохи синиқларни қурбонлик қилишдан қайтардилар». Абу Довуд ва Термизий ривоят қилган.\nҚурбонликка танланган ҳайвоннинг баркамол бўлиши лозимлиги ҳақидаги ҳадиси шарифлардан иккита ҳикматни мулоҳаза қиламиз.\nҚурбонлик Аллоҳ таолога атаб қилингани учун уни соғ-саломат, ҳеч бир нуқсонсиз бўлишига уриниш Аллоҳ таолога нисбатан юксак одобни кўрсатади.\nҚурбонликнинг гўшти ҳам, қони ҳам Аллоҳ таолога керак эмаслиги ва етмаслиги аниқ. У зотга фақат тақво етади, холос. Гўшти ва қони етмаса ҳам, қурбонлик қилинадиган ҳайвоннинг айбу нуқсонсизини топиш эса, тақвонинг баркамоллиги учун уринишдир.\nАгар етти кишидан бири ўлиб қолса ва унинг меросхўрлари, қурбонликни унинг ва ўзингизнинг номингиздан сўяверинглар десалар, худди қурбонлик, таматтуъ ва қирон учун сўйилган молга ўхшаб, жоиз бўлади. Чунки, тарафлар ҳар хил бўлса ҳам, мақсад бир – қурбат ҳосил қилишдир. Агар улардан бири кофир ёки гўштни ирода қилувчи бўлса, жоиз эмас. Чунки, кофир қурбатга аҳл эмас. Гўшт исташ эса, қурбатга хилофдир. Баъзиси қурбат бўлмаган нарсанинг, барчаси ҳам қурбат бўлмайди.\nҚурбонлик қилувчи ундан ўзи ейди ва кимга хоҳласа егизади ёки ҳиба қилади. Унинг учдан бирини садақа қилиш мандубдир.\nБу ҳукм ҳадиси шарифдан олинган: Салама ибн Акваъ розияллоҳу анҳудан ривоят қилинади.\n«Набий соллаллоҳу алайҳи васаллам: «Ким қурбонлик қилса, учинчи кундан кейин уйидан ундан бирор нарса бўлган ҳолида тонг отдирмасин», дедилар. Келаси йили бўлганда:\n«Эй, Аллоҳнинг Расули, ўтган йили қилганимиздек қилайликми?» дейилди. У зот: «Енглар! Таомлантиринглар! Сақлаб қўйинглар! У йили одамлар қийинчиликда эдилар. Уларга ёрдам беришингизни хоҳлаган эдим», дедилар». Бешовлари ривоят қилган.\nАҳли аёллик киши уларга кенгчилик бўлиши учун садақа қилишни тарк қилмоғи мандубдир.\nБу ҳукмларнинг ҳаммаси вожиб ва суннат қурбонликларга хосдир. Аммо назр қилинган бўлса, эгаси ўзи ҳам ейиши ва бойларга ҳам едириши мумкин эмас.\nСўйишни яхши билса, ўз қўли билан сўймоғи мандубдир. Бўлмаса, бошқага сўйдиради. Китобийга сўйдириш макруҳдир.\nАммо бошқага сўйдирганда ҳам ўзи ҳозир бўлиши лозимдир. Китобий қурбат аҳли бўлмагани учун унга қурбонликни сўйдириш макруҳ бўлади. Лекин қурбонлик жоиз бўлаверади.\nИмом Ал-Ҳоким «Мустадрак»да Абу Саъид ал-Худрий розияллоҳу анҳудан қилган ривоятда қуйидагилар айтилади:\n«Расулуллоҳ соллаллоҳу алайҳи васаллам Фотимага:\n«Бориб қурбонлигингга шоҳид бўл. Унинг биринчи томган қони билан баробар сенинг ўтган гуноҳларинг мағфират қилинур», дедилар. «Эй Аллоҳнинг расули! Бу бизга – аҳли байтга хосми ёки мусулмонларга умумийми?» деди Фотима. «Йўқ. Мусулмонларга умумий», дедилар».\nУнинг терисини садақа қилинади ёки доимий манфаатланадиган анжом қилиб олинади.\nПўстакми, мешкобми, хуржунми ёки шунга ўхшаш уйда доимий фойдаланиб турадиган нарса қилиб олиш дуруст.\nАгар терини бошқа нарсага алмаштирилса ёки сотилса қийматини садақа қилинади.\nГўшт ҳам бу масалада терига ўхшашдир.\nИкки киши адашиб бир бирининг қурбонлигини сўйиб қўйса, бўлаверади. Тўлаб бериш йўқ. Чунки қўй шундоқ ҳам қурбонликка тайёрлаб қўйилган. Қурбонлик сўйишда бошқанинг ёрдамидан фойдаланишга рухсат бор. Иккиси сўйиб бўлиши билан ўзиникини қайтариб олади. Агар гўштни еб қўйган бўлсалар, бир бирларининг ҳақларини ҳалол қилишади.\nҒасб қилинган қўйни қурбонлик қилса ўтади. Вадийъага қўйилганни қилса ўтмайди. Иккиси ҳам эгасига тўлаб беради.\nИмом Зуфар ва қолган уч мазҳабнинг имомлари ғасб қилинган қўйнинг қабул бўлмаслигини айтганлар.\nзабиҳа қурбонлик қурбонлик фиқҳи\nКАРАНТИН ШАРОИТИДА ҚУРБОНЛИК ҚИЛИШ ИМКОНИЯТИ ВА ВАҚТЛАРИ


21:44 / 29.06.2017\n29 июнь куни «Ювентус» ўзининг расмий сайтида 34 ёшли ҳимоячи Дани Алвешнинг жамоани тарк этиши ҳақида хабар берди. Италия клуби ва бразилиялик футболчи ўзаро келишган ҳолда бир йил олдин шартномани бекор қилишга келишиб олишди.\nЎтган мавсумда Каталониядан «Ювентус» сафига келиб қўшилган Алвеш туринликлар сафида 33 учрашув ўтказиб, 6 гол ва 6 голли узатма муаллифи бўлди. У«Ювентус» билан Италия чемпиони ва кубогида зафар қучди. Европа чемпионлар лигасининг финалига қадар етиб борди.\nМатбуотда тарқалган хабарларга кўра, Алвеш собиқ устози Хосеп Гвардиола устозлик қилаётган «Манчестер Сити» клуби сафига бориб қўшилади.


Ўзбекистон - Хитой - Offside.uz – Offside'да бўлинг, офсайдда қолманг!\nЖЧ-2018 3-саралаш / 4-тур / 11.10.2016\nЎйин тугади. Хитой деворидан сакраб ўтдик. Ўзбекистон - Хитой 2-0\nШомуродов ўрнига Рашидов ўйинни давом эттиради\nУчрашувга тўрт дақиқа қўшиб берилди\nЖарима зарбасидан Машарипов дарвозага зарба берди, тўп яна бир бор дарвоза тўсинига тегиб қайтди. Қайтган тўпга Шомуродов кучсиз заорба берди. Рақиб посбори ўз ўрнида\nГОООООЛ! Отабек Шукуров узоқ масофадан кучли зарба билан рақиб дарвозасини ишғол қилди. Тасанно, Отабек! Қойил, Шукуров!\nБугунги ўйинни кузатиш учун стадионга 21500 мухлис келибди, демак 14 мингта билет чайқовчиларнинг қўлида қолиб кетган. Баттар бўлишсин\nОдил Аҳмедов рақибларни алдаб ўтаётганда кутилмаганда йиқилиб тушди. Шифокорлар унга ёрдам кўрсатмоқда\nБурчак тўпи тепишда вақт чўзгани учун Жепаров огоҳлантирилди.\nСергеев бугун ва ниҳоят фойдали иш қилди: Оқсоқланиб юрган Одил Аҳмедовдан ҳол сўради.\nГол муаллифи Марат Бикмаев майдонни тарк этди. Униг ўрнига ўйинни Жалол Машарипов давом эттиради\nАввалига Сергеев, ундан кейин эса Денисов узоқ масофадан дарвоза томон аниқ зарба берди, бу зарбаларнинг гол бўлишига дарвоза тўсини йўл қўймади.\nХужумларимиз тезлашиб кетди. Голдан сўнг ташаббус тўлиқ биз томонда.Лобановга федерация ходимларидан кимдур кўк чой дамлаб бериб кетди.\nГООООООЛ! Ва ниҳоят рақиблар дарвозасини излаб топдик. Гол урдик, гол! Голни Сергеев эмас, Бикмаев урди. Маратга эса тўпни Шомуродов узатди\nЎйин бошидан буён илк марта жудаям қулай имкониятга эга бўлдик: тўрт футболчимиз 2 ҳимоячига қарши харакат қилди ва жарима майдончаси ичига ошириб берилган тўпга на Сергеев, на Жепаров ва на Бикмаев етиб келолмади\nСергеев яна ўз услубида: хужумга оширилган тўпни химоячиларимизга қайтариб бериш билан банд\nИккинчи бўлимга старт берилди. Олға, йигитлар!\nТанаффусда чойхонага бориб ош еб қайтган футболчилар майдонга қайтишмоқда\nШри-Ланкалик ҳакам жамоаларни танаффусга таклиф этди. 1-бўлимдан сўнг ҳисоб 0-0\nИслом рақиб ҳужумини тўхтатиб қолди.\nҲужумга ўтдик: яна ўша Одил ва Денисовларнинг фаоллиги эвазига ҳужум бошладик ва якунда ҳужумчиларимизнинг ҳракатсизлиги эвазига тўп дарвозадан кўра, тўп олиб келувчи болакайлар қўлига бориб тушишни маъқул кўрди\nИслом Тўхтахўжаев огоҳлантирилди.\nМана Эрон билан ўйинда ким етишмаганди бизга: Одил чап қанотда икки рақибни алдаб ўтиб тўпни жарима майдончаси чига етказиб берди, Сергеевнинг зарбасини эса ҳимоячи қайтариб қолди\nМайдонда ўн киши бўлиб ўйнаётганимиз яққол сезилмоқда. Сергеев майдонда ўзини излаш билан банд\nРақибнинг 13 рақамли футболчиси бир дақиқа ичида икки марта қоида бузди. Ҳакам фақат жарима зарбаси бериш билан чекланди. Сариқ карточкани унутиб қолдирган кўринади\nБурчакка яқин жойда Денисовни рақибни алдаб ўтди ва рақиб уни қўполлик билан тўхтатди. Жарима зарбаси\nҲозиргина рақиб дарвозасига ноаниқ зарба берган Азиз Ҳайдаров тиббий ёрдам сўрамоқда: оёқни нишонга олиш нуқтасини докторларга текширтириб олмоқчи шекилли\nЖуда чиройли ҳужум ташкил қилдик: Аҳмедовнинг зарбасидан сўнг ҳимоячига тегиб қанотдаги Бикмаевга етиб келди, Марат сўнгги зарбада жудаям ноаниқ ҳаракат қилди.\nЖарима зарбаси амалга оширишда рақиб Тўхтахўжаевга нисбатан қўполлик ишлатди. Ислом юзини ушлаб ётибди\nБурчакка яқин жойда ўйин қоидасини буздик. Жарима зарбаси. Хавфли бўлиши мумкин\nбугунги ўйинда Рашидовнинг йўқлиги яққол сезилмоқда. Унинг йўқлиги сабаб терма жамоамиз фаол ўйнамоқда дейди мухлислардан бири\nКурсиси қимирлаб қолган мураббий ўз ўрнига ўтиролгани йўқ. Тик турган ҳолда шогирдларига кўрсатма бермоқда. Кимлигини тушундингиз\nUMS компаниясининг интернети Бунёдкор стадионида ўзини қидириб юрган бир пайтда, Хитой икки марта бурчак тўпи тепди. Биз эса бурчак тўпини қайтардигу, қарши ҳужумни ташкил қилишга улгурмадик.\nЎйинни фаол бошладик, охиригача шунақа бўлсин деб Сергеевга қараб яхши ният қиламмз.\nЎйин бошланди. Ўйинни хитойликлар бошлаб беради. Бу туришда гол уришни биз бошласак керак, насиб\nИкки жамоа шарафига давлат мадҳиялари янграйди. Тинглаймиз ва куйлаймиз.\nИккала жамоалар вакиллари майдонга чиқиб келмоқда\nАгар бугун Бунёдкор стадиони тўлмаса, барчасига Эрон терма жамоаси айбдор бўлади, терма жамоамиздаги йигитларнинг ҳам, Терма жамоалар марказининг ҳам бунга алоқаси йўқ.\n"Бунёдкор" стадионининг медиа-трибунасига қарама-қарши томонда жойлашган 3С сектордан онлайн трансляциямизни бошлаймиз!\nАссалому алейкум, қадрли футбол ишқибозлари!\nҲозирда маълумотлар йўқ\nКеча, 21:17 0 Янгиликлар\nКеча, 20:59 0 Янгиликлар\nКеча, 20:09 0 Янгиликлар\nКеча, 20:03 0 Янгиликлар\nКеча, 09:19 0 Янгиликлар


«Светофор коалиция» ва канцлер Шольцомат. Германиянинг янги ҳукумати ва режалари ҳақида\nГерманиядаги уч сиёсий партия - социал-демократлар, яшиллар ва эркин демократлар - социалистлар етакчиси Олаф Шольц раҳбарлигида мамлакатнинг янги ҳукуматини шакллантириш бўйича келишувга эришди. Бу ҳақда чоршанба куни уч сиёсий куч етакчилари иштирокидаги учрашувда эълон қилинди.\n«Светофор-коалицияси ташкил этилди. Социал-демократлар, яшиллар ва эркин демократлар коалицион келишувни тасдиқлашди ва ўз-ўзидан коалицион ҳукумат тузиш бўйича ҳам келишиб олишди. Энди биз бу келишувни ўз партияларимизда овоз бериш жараёнига қўямиз ва бор имкониятларни ишга солган ҳолда яқин ўн кунда бу келишув партияларда тасдиқланишига ҳаракат қиламиз», дея маълум қилди Олаф Шольц Берлиндаги матбуот анжуманида.\nБу коалиция «Светофор» деб номланишига сабаб - уч партиянинг ранглари билан боғлиқ.\nСентябрь ойида бундестаг учун сайловларда Шольц етакчилигидаги социал-демократлар биринчи ўринни эгаллаган, бу уч партиянинг умумий натижаси эса кўпчиликни ташкил этиш учун етарли ҳисобланади.\nМеркель партияси «қизиллар»га ютқазди. Германиядаги сўнгги сиёсий ўзгаришлар ҳақида нималар маълум?\nЯнги ҳукумат дастуридаги асосий пунктлардан бири - иқлим ўзгаришларига қарши курашиш масаласи бўлади: унга кўра 2030 йилга қадар кўмир электрстанцияларини ёпиш (ҳозирги ҳукумат муддати 2025 йилгача), шунингдек, бензин ва дизель ёнилғиларида юрувчи автомобиллардан воз кечиш кўзда тутилган.\nГерманияни 16 йил мобайнида бошқарган (4та сайлов цикли) канцлер Ангела Меркель сайловлардан анча аввалроқ 2021 йилги сайловларда қатнашмаслиги ва сиёсатдан кетиши ҳақида эълон қилганди. Унинг партияси - Христиан-демократик иттифоқ сентябрдаги сайловларда иккинчи ўринни олди ва коалиция бўйича келишувга эриша олмагач, мухолифатга ўтди.\nМеркель ва унинг ҳукумати коалиция бўйича музокаралар олиб борилган ўтган икки ой мобайнида ўз постларида қолди, аммо чоршанба куни, улар сўнгги йиғилишни ўтказишган. Янги ҳукумат декабрь ойининг иккинчи ҳафтасида расман эълон қилиниши кутилмоқда.\nУндан олдин коалиция келишуви, яъни янги ҳукумат дастури коалиция аъзолари бўлган барча партиялар томонидан маъқулланиши керак. Яшиллар уни барча партия аъзолари муҳокамасига киритмоқчи, социал-демократлар ва эркин демократлар партия конференцияларини 4-5 декабрь кунларига чақирган.\nГерманияда уч партиядан иборат коалиция тузилиши ўнг марказчиларнинг ХДИ/ХСИ блоки ва сўл марказчиларнинг Социал-демократик партияси кучларининг ўнлаб йиллар давом этган бошқарув даврига якун ясаб бермоқда - бу вақт мобайнида ушбу икки асосий куч бир-бирини алмаштириб ёки бир-бири билан коалицияга киришиб мамлакатни бошқариб келган.\nЭнди германиялик ва европалик таҳлилчиларни ҳозирча жавоби ҳеч кимда йўқ савол ўйлантирмоқда: сўл марказчилар (социал-демократлар), сўллар (яшиллар) ва ўнг либераллар (эркин демократлар) иштирокидаги ҳукумат нақадар барқарор ва лаёқатли бўлади?\nЎз навбатида, бутун Евроиттифоқдаги ҳам Германиядаги сиёсатга боғлиқ ҳисобланади.\nШарқий фронтда ўзгариш йўқ\nНемис шарҳловчилари янги ҳукумат Россия билан муносабатларда жиддий ўзгаришлар қилишини кутаётгани йўқ.\nСоциал-демократлар аввалдан Москва билан нисбатан дўстона муносабатларда бўлиб келган (ХДИга нисбатан), аммо расмий Москванинг сўнгги йиллардаги ҳаракатлари туфайли германиялик сиёсатчилар Россия билан дўстона алоқаларга киришиши ёки "business as usual" бўлиши қийин бўлиб қолган.\nРасман канцлер бўлишига оз вақт қолган Олаф Шольц партиядаги собиқ раҳбари, аср бошида Россияни тўлақонли демократик давлат деб атаган, канцлерликдан кетгач Россия газ саноатида маош олиб ишлаган Герҳард Шрёдерникидан буткул бошқача қарашларга эга.\nУмуман олганда, Шольц сайловолди кампанияси даврида, бошқа етакчи партиялар етакчилари каби ташқи сиёсат ҳақида жуда кам гапирди, гапирган бўлса ҳам бу шу вақтгача Меркель айтиб келган гапларни такрорлаш эди. Унинг асосий тезиси: Германия бутун Евроиттифоқ учун умумий бўлган мувофиқлаштирилган ташқи сиёсат олиб бориши керак.\nШу билан бирга, баёнотлар даражасида ўзгаришлар бўлиши мумкин: янги ҳукуматда ташқи ишлар вазири лавозимини катта эҳтимол билан Яшиллар партияси номзоди Анналена Бербок эгаллайди, бу партия эса Россия масаласида қатъий ва муросасиз позиция танлаган. Бунга уларда икки сабаб бор.\nБиринчидан, улар - Ғарб қадриятларига, инсон ҳуқуқлари ва фуқаролик эркинликларини ҳимоя қилиш тамойилларига асосланган ташқи сиёсат юритиш тарафдори. Иккинчидан эса, улар - қазиб олинадиган ёнилғи турларига ва Россиянинг «Шимолий оқим-2» газ қувури лойиҳасига қарши, улар коалиция келишувига Германияни 2040 йилгача газ энергетикасидан холи қилиш ҳақида (кўмирдан 2030 йилгача) банд киритишга эришишган.\nҲукуматнинг якуний таркиби, катта эҳтимол билан, декабрь ойида маълум бўлади.\nКанцлер Олаф Шольц бўлади - бунга шубҳа йўқ. Бундан ташқари, Германия матбуотида яшиллар вакиллари Ташқи ишлар вазирлигидан ташқари, янги, уларнинг ташаббуси билан ташкил этиладиган Иқлимни муҳофаза қилиш вазирлигини ҳам олишади (ёки Иқтисодиёт вазирлигига «иқлим ҳимояси» сўзлари қўшилиб, бу вазирлик ваколатлари кенгайтирилади). Бу лавозимни яшиллар партиясининг иккинчи ҳамраиси Роберт Ҳабек эгаллаши мумкин.\nЭркин демократлар етакчиси Кристиан Линднер эса, катта эҳтимол билан молия вазири бўлади. Меркель ҳукуматида бу лавозимни Олаф Шольц эгаллаганди.\nКоалиция туза олмаган Меркель партияси энди мухолифат ҳисобланади. Фото: Getty Images\nОлаф Шольц — амалдаги вице-канцлер ва мамлакат молия вазири, Социал-демократлар партияси аъзоси. У ўзини номзод қилиб кўрсатган партия раҳбари бўлмаган ягона номзоддир. Шольц ГСДПнинг консерватив қанотига мансуб. Ўта босиқлиги туфайли сиёсатчи Шольцомат лақабини олган, унинг номзоди канцлерликка илгари сурилиши баҳсли бўлганди. У партияси рейтинги пастлиги туфайли ҳукуматни бошқариш имкони деярли йўқлигида, 2020 йил августидаёқ номзод сифатида танланганди. Шольцни партиядаги энг тажрибали ва таниқли сиёсатчи бўлгани учун танлашган. Бутун сайловолди кампанияси даврида Шольц рақиблари соясида қолди, аммо улар йўл қўйган хатолар туфайли якуний қисмда энг машҳур номзодга айланди ва пойгада етакчи бўлиб қолди. Унинг шахсий муваффақиятлари туфайли ГСДП рейтингини кўтаришга ва мамлакатда машҳурлик бобида биринчи ўринга чиқишга эришди. Энди, агар кутилмаган бурилишлар бўлмаса, 63 ёшли Олаф Шольц янги коалицион ҳукуматни шакллантиради ва Германиянинг янги канцлерига айланиши эҳтимоли юқори.\nАйни вақтда 63 ёшда бўлган Олаф Шольц Ҳамбургда ўсган, шу ерда ҳуқуқшуносликка ўқиган ва ўтган асрнинг 80-йилларида юридик идорада меҳнат фаолиятини бошлаб, меҳнат ҳуқуқига ихтисослашган. Шольц ўша вақтдаёқ сиёсат билан шуғуллана бошлаган, аммо фақат 40 ёшга чиққанида, 1998 йилдагина бундестаг депутатлигига сайланишга эришган, ўшанда социалистлар ҳокимиятга келишганди.\nТўрт йил ўтиб у партия бош котиби, социалист канцлер Герхард Шрёдер бошчилигидаги ГСДП аппарати раҳбарига айланади. Шунингдек, Ангела Меркель канцлер бўлганида унинг биринчи коалицион ҳукумати таркибига киради - у Меҳнат ва ижтимоий муҳофаза вазири этиб тайинланади. 2011-2018 йилларда Шольц Германия таркибидаги алоҳида ер мақомига эга бўлган Ҳамбург шаҳри мэри бўлган. Олаф Шольц ва унинг рафиқаси Бритта Эрнст ўзларини бутунлай сиёсатга бағишлаган. Эрнст - Бранденбург ери ҳукуматида таълим вазири ҳисобланади. Шольц 2018 йилда ҳозирги коалицион ҳукуматда вице-канцлер ва молия вазири лавозимида.\n2019 йилда Олаф Шольц партия етакчилиги учун сайловларда Заския Эскен - Норберт Вальтер-Борьянс жуфтлигига мағлуб бўлганди, аммо кейинроқ, парламент сайловлари учун партиянинг канцлерликка номзоди сифатида танланади - партиядагилар бу ролга сўлчилар Эскен ва Вальтер-Борьянсдан кўра, консерватор Шольц кўпроқ мос тушади, деган қарорга келишади.\nКўмир энергетикасидан воз кечишдан ташқари, янги коалиция иқлим ўзгаришларига қарши кураш доирасида 2030 йилгача Германияда энергия соҳасида қайта тикланадиган манбалар улушини 80 фоизга оширишни, мамлакат йўлларидаги электромобиллар сонини (2030 йилда) 15 миллионга етказишни, шунингдек, нисбатан экологик бўлган темир йўл орқали ташиладиган юклар ҳажмини тўрт баробар оширишни (юк машиналари ва самолётлар орқали ташишни қисқартириш ҳисобига) мақсад қилган.\nГерманиянинг бўлғуси ҳукумати доимий яшаш муддатини 5 йилга камайтириш орқали фуқаролик олиш тартибини соддалаштиришни ва қўшфуқароликка рухсат беришни ҳам режа қилган. «Бу Германиядаги минглаб этник турклар учун улкан янгилик, уларнинг кўпчилиги ўнлаб йиллар мобайнида Германияда яшаб келаётган бўлса ҳам, хорижлик ҳисобланишади», дейилади Deutsche Welle нашри мақоласида.\nОлаф Шольцнинг сайловолди пойгасидаги асосий ваъдаларидан бири меҳнатга ҳақ тўлашнинг минимал миқдорини соатига 12,5 евро этиб белгилаш эди. Коалиция бўйича ҳамкорлар бу миқдорни 12 еврога етказишга рози бўлишди.


43:57 Мухаммад Содик | Коран\n← 43:56 Мухаммад Содик\n43:58 Мухаммад Содик →\n43:57 Мухаммад Содик\nИбн Марям мисол келтирилган чоқда сенинг қавминг бирдан шодланиб қичқирурлар. [i]\nПайғамбаримиз (с. а. в.) Анбиё сурасидаги «Албатта, сизлар ва Аллоҳдан ўзга ибодат қилган нарсаларингиз жаҳаннам ўтин-тошидирсиз. Сизлар унга киргувчидирсиз» оятини тиловат қилганларида, Абдуллоҳ ибн аз-Забъарий ат-Тамимий исмли мушрик: «Бу биз ва бизнинг олиҳаларимиз учунми ёки ҳамма умматлар учунми?» деб сўраган. Расулуллоҳ (с. а. в.): «У сиз учун ҳамма умматлар учун», дедилар. У: «Шубҳасиз, энди сени енгдим, Каъбанинг Роббига қасам! Насоролар Масийҳга, Яҳудийлар Узайрга, Бани Фулон фаришталарга ибодат қилмайдиларми?! Агар ана ўшалар ҳам жаҳаннамга тушсалар, бизнинг ва олиҳаларимизнинг жаҳаннамда бўлишига розимиз», деди. Шунда Аллоҳ таоло: «Албатта, биздан уларга олдин гўзал сўз ўтганлар у (жаҳаннам)дан узоқлаштирилгандирлар», оятини туширди. «Ибн Марям мисол келтирилган чоқда сенинг қавминг бирдан шодланиб қичқирурлар» ояти билан ўша ҳодисани ёдга солмоқда. [↩]


“Интер” - “Ювентус”: Устоз севимли шогирдини имтиҳондан ўтказади (превью)\n2 февраль, 2021, 15:00\nТеглар:Интер | Ювентус | Италия кубоги | Женоа | Криштиану Роналду | А Серия\nКуннинг марказий баҳси хусусида гаплашамиз.\nБугун тунда Италия кубоги ярим финал баҳсларига старт берилади. Апеннин яриморолида ҳам финалчилар номини анча аввалдан аниқлаб қўйиш одат тусига кирган. Якуний ўйин йўлланмасини қўлга киритган жамоалар хотиржам тарзда еврокубоклар ва А Серияга эътиборини қаратиши мақсадида мана шундай тизим шакллантирилган бўлса, ажаб эмас.\nТуннинг қоқ ярмида бугунги кун Италиясининг энг кучли икки жамоаси ўзаро тўқнаш келади. Амалда евромайдонни тарк этиб улгурган “нерадзуррилар” барча фронтларда реал имкониятга эга бўлган “кекса сеньора”ни қабул қилади. Ушбу учрашув мавсумнинг интрига тўлиб-тошган қоқ ярмида бўлиши бизга икки ҳисса завқ беради. Хўш, А Серия грандлари ушбу беллашувга қанчалик тайёр?\nАнтонио Конте бошчилигидаги жамоа Италия кубогидаги иштирокини нимчорак финалдан бошлади. Илк беллашувдаёқ уларга “Фиорентина” рақиблик қилди. 120 дақиқа давом этган беллашувга 119-дақиқада Лукаку киритган гол якун ясади. Чорак финалда ҳамшаҳарлари “Милан”ни ҳам охирги дақиқаларда киритилган гол эвазига мағлуб этган “Интер”, “Юве” қаршисига анча ишонч билан чиқиб келмоқда.\nА Сериядаги ҳолат ҳам “илонлар” учун қониқарли даражада. 20-тур якунларига кўра, 2-поғонада бораётган Конте шогирдлари “Милан”дан атиги 1 очко ортда бормоқда. 2 ҳафта аввал, А Серия доирасида кечган баҳсда “Ювентус” ишонч билан таслим этилганди. Аммо биз бугун умуман бошқа мусобақа қаршисида турибмиз. Миллий биринчиликни ёдга олишимизга бошқа сабаб мавжуд. Клуб Жозе Моуриньо эрасидан буён илк маротаба “олтин дубль”ни расмийлаштиришга яқин турибди.\n“Жузеппе Меацца” эгаларида бир қатор футболчилар билан боғлиқ муаммолар мавжуд. Аввало, жамоанинг асосий етакчиси Ромелу Лукаку бугун ўйнамаслигини айтиб ўтишга мажбурмиз. Ибрагимович билан бўлиб ўтган можаро сабаб, у битта ўйинга дисквалификация қилинган. Шунингдек, Ашраф Ҳакими ҳам бугун майдонда кўриниш бермайди. Унинг ўрнига Конте катта эҳтимол билан Маттео Дармианни туширади. Данило Дамброзионинг ҳам жароҳат олгани ҳақида хабар берилди. Қувончли хабарлар ҳам бор: Марсело Брозович жароҳатдан буткул соғайиб, сафга қайтган. Чап қанот ҳимоячиси позициясида ўйнашга мажбур бўлаётган Иван Перишич энди бемалол ҳужумлар билан машғул бўлса ярашади. Чунки Эшли Янг ҳам жамоа машғулотларига тўлиқ тартибда қайтди.\nТахминий таркиб: Ханданович, Шкриньяр, Де Врей, Бастони, Дармиан, Барелла, Брозович, Видаль, Янг, Мартинес, Санчес.\nПирло бугун Миланга бошқача иштиёқ билан ташриф буюради. Биринчи навбатда, у клубга бегона эмас. 1998-2001 йиллар мобайнида кўк-қора либосда ҳаракат қилган Пирло учун жамоа катта мактаб вазифасини ўтаб берган. 22 тагина учрашувда майдонга тушиб, бирор маротаба рақиб дарвозасини ишғол қила олмаган Андреа энг кўп голларини “Интер”нинг азалий душманлари либосида киритди. Аммо, барибир фаолиятининг илк даврида унга ўз бағрини очган жамоани бошқача ардоқлаши табиий.\n“Нерадзуррилар”дан учралган мағлубиятдан сўнг, у ва шогирдлари ҳеч бир баҳсда мағлубиятга учрамади ва дарвоза тўридан бирорта тўп олиб чиқилмади. Балки, ўша мағлубият берган аччиқ сабоқ туфайли буёғига улар тўхтатиб бўлмас жамоага айланар.\n“Ювентус”нинг Италия кубогидаги йўлини бирмунча осон ўтди, деб айта оламиз. Сабаби, “Женоа” ва СПАЛ Апеннин яриморолининг у қадар катта клублари сирасига кирмайди. Ҳа, генуяликларга қарши беллашувда 120 дақиқа вақт сарфлаб, аранг ғалаба қўлга киритилди. Аммо ушбу ўйинлар аллақачон тарихга айланиб бўлди. Энди улар олдида “Интер” турибди. Италиялик ёш мураббий ихтиёридаги баъзи футболчилар марказий қарама-қаршиликни ўтказиб юборишга мажбур бўлади.\nЙўқотишлар мавзусида “Юве” мухлисларини энг кўп хафа қиладиган нарса - Пауло Дибаланинг майдонга тушмаётгани. Аргентиналик футболчи жароҳати сабаб, анчадан буён жамоасига ёрдам бера олмаяпти. Асосий таркиб футболчилари орасида бундан каттароқ йўқотишлар мавжуд эмас. Фақат, итальян нашрларининг маълум қилишича, бугунги баҳсда бош мураббий Моратага дам олиш имконини беради ва унинг ўрнида Кулусевски дастлабки дақиқалардан майдонда ҳаракат қилади. Якуний қарор эълон қилинмагунча, бу ҳақида аниқ гап айта олмаймиз.\nТахминий таркиб: Буффон, Куадрадо, Кьеллини, Де Лигт, Алекс Сандро, МакКенни, Бентанкур, Артур, Кьеза, Кулусевски, Роналду.\nАнтонио Конте: “Бу каби катта рақибларга қарши беллашувларда рўпарадаги жамоага нисбатан ҳурмат билан муносабатда бўлиш ва жиддий тайёргарлик кўриш жуда муҳим. Олдиндаги 180 дақиқалик ўйин ким каттароқ ўсишга эришганини кўрсатиб беради. Биринчи баҳс доим муҳим бўлиб келган. Ўтган мавсумда “Наполи”га 1:0 ҳисобида имкониятни бой берганмиз. Ўшанда, режаларимиз иш бермаганди. Биз энг кучли тарафларимиздан оқилона фойдалана олишимиз даркор.\nБиз биринчи марта Лукакусиз ўйнаётганимиз йўқ. Лаутаро ва Санчес унинг йўқлигини билдирмасликка ҳаракат қилади. Ромелу “Беневенто”га қарши беллашувда 2 та гол урди ва кубок баҳсида дам олиши мумкин. Дисквалификацияси ҳақида гапирмоқчи эмасман: майдонда шунақаси ҳам бўлиб туради. Унинг кайфияти жойида”.\nАндреа Пирло: “Мен шогирдларимдан ўз кучига бўлган ишончни кутяпман. Бу 180 дақиқалик ўйиннинг биринчи тайми бўлади. Бу курашда мардонавор тура билишимиз муҳим. Сабаби, имкониятлар жуда кам бўлади. А Сериядаги мағлубият кўп нарсаларни ўргатди. Аввало, нотўғри йўлдан кетаётганимизни англаб олдик. Ўшандан буён, кетма-кет ўйинларда ғалаба қозонмоқдамиз.\nМен одатий “Интер”ни кутяпман: улар доим ўз ғояларини майдонда акс эттира олган. Биз рақиб жамоа мураббийи ҳақида етарлича маълумотга эгамиз ва шунга яраша тайёргарлик кўришга ҳаракат қилдик. “Интер” яхши ҳимояланади ва қарши ҳужумларга тез ўта олади. Биз майдонда нималарнидир исботлашга уруниб кўрамиз. “Жижи” дарвоза постига қайтади. Аммо Ремзи бу ўйинда бизга ёрдам бера олмайди. Кечаги машғулотларда у кичик жароҳат орттириб олди. Шанбагача ҳаммаси жойида бўлади, деб ўйлайман”.\nБугун жамоалар таркибини қисман оптимал, деб айта оламиз. Ҳа, бир нечта йўқотишлар бор. Бироқ, бу уларнинг бирини иккинчисидан кучли қилиб қўймайди. Яъни, иккала мураббий ҳам деярли бир хил муаммоларга дуч келяпти.\nПирло тўғри таъкидлаб ўтди: “Интер” яхши ҳимояланади. Андреа “катеначо” борасида Контега тенглаша олмаслиги аниқ. Майдон эгалари бугун анча эҳтиёткор тарзда ҳаракат қилиб, ўз имкониятларидан максимал фойдаланишга ҳаракат қилиши турган гап. Қанотларда, дарҳақиқат, тезкор футболчилар мавжуд. “Ювентус”да эса рақибининг шунча қуролларини бир сониядаёқ йўққа чиқариш салоҳиятига эга бўлган куч - Роналду бор.\nПортугалиялик ўзи иштирок этган ҳар қандай беллашувда ўйин сценарийсига таъсир кўрсата олишини биламиз. Биз шунчаки, жамоаларнинг умумий ҳолатидан келиб чиқиб, назарий фикрларни билдирмоқдамиз. Амалда, барчаси майдонда ҳал бўлади.


ИШИД жангарилари Ироқнинг Рамади шаҳрида жанг қилишдан бош тортган 30 ўсмирни қатл этди\n21:06 / 28.12.2015\nИШИД жангарилари Ироқнинг Рамади шаҳрида Ироқ ҳукумат қўшинларига қарши жанг қилишдан бош тортган 30 ўсмирни қатл этди. Бу ҳақда “Ас-Сумария” қанали Ироқнинг Найнаво вилояти кенгаши вакилига иқтибос келтирган ҳолда хабар берди.\nВакилнинг айтишича, ИШИД ёши 16 га етмаган 30 ўсмирни ўлдирган. Улар Ироқ армияси ҳужуми вақтида Рамадидан қочиб кетганликда айбланганлар.\nРамадида жанг қилишдан бош тортиб, ИШИД позицияларидан қочиб кетган ўсмирларни террорчилар назорати остидаги Мосул шаҳрига олиб келишган. Вилоят кенгаши вакилининг айтишича, барча 30 ўсмир Мосулнинг жанубий қисмидаги Ал-Қиёр туманининг бош майдонида омма олдида қатл этилганлар.


Янгиликлар — ekolog\nУчтут қишлоғидаги бир неча юз йил ёшдаги уч туп тут дарахти давлат муҳофазасига олинди\nНавоий вилояти Экология бошқармаси Ахборот хизматининг хабарига кўра, Навоий вилояти Навбаҳор туманидаги Учтут қишлоғида узоқ йиллик уч туп тут дарахти бўлиб, қишлоқ номининг келиб чиқиши ҳам эски йўл бўйидаги ушбу забардаст қадимги тут дарахтлари билан боғлиқ экан. Ривоятларга кўра, ўтмишда 3 та тут дарахти ниҳоллари султонлар авлодидан бўлмиш Зиннатбиби томонидан ўтқазилган экан. Бу дарахтлар ҳозирги кунда ҳам бор. Маҳаллий аҳоли ҳамда қўшни вилоятлардан сайёҳлар ушбу азим дарахтни кўриш, қадимий қишлоқни зиёрат қилиш учун тез-тез ташриф буюради .Навбаҳор тумани Экология инспекцияси […]\nЎзбекистон Республикаси Президенти Ш.М.Мирзиёевнинг 2020 йил 29 декабрь кунги Олий Мажлисга йўллаган Мурожаатида белгиланган вазифаларнинг ижросини таъминлаш, шунингдек, аҳолининг, айниқса ёшларнинг экологик маданиятини орттириш, атроф муҳитга бўлган эътиборини кучайтириш, она табиатни келажак авлод учун асраб-авайлаш, экологик вазиятни яхшилаш ва атроф муҳитга салбий омилларнинг олдини олиш мақсадида «Янги Ўзбекистонда эркин ва обод яшайлик!» шиори остида қорақалпоғистонлик ёшлар ташаббуси билан «Тоза шаҳар» оммавий ободонлаштириш ва кўкаламзорлаштириш ишлари амалга оширилиши режалаштирилган бўлиб, мазкур ёшлар ташаббуси Ўзбекистон ёшлар ишлари агентлиги Қорақалпоғистон Республикаси бошқармаси томонидан […]\nХалқмизнинг, асосан ёшларнинг экологик маданиятини ошириш, атроф-муҳитга нисбатан эътиборни янада кучайтириш, она табиатни келажак авлодлар учун асраб-авайлаш ҳамда экологик оламга етказиладиган ножўя таъсирларнинг олдини олиш мақсадида. “Янги Ўзбекистонда эркин ва фаровон яшайлик!” шиори остида «Тоза шаҳар» Қорақалпоқ ёшлари ташаббуси лойиҳаси Ёшлар ишлари агентлигининг Қорақалпоғистон Республикаси бошқармаси, Ўзбекистон ёшлар иттифоқи Қорақалпоғистон Республикаси Кенгаши хамда Нукус шаҳри ҳокимлиги билан ҳамкорликда жорий йилнинг 17 апрель куни Нукус шаҳрида оммавий ободонлаштириш ва кўкаламзорлаштириш ишларини ўз ичига олувчи тадбир ўтказилмоқда. Ушбу ободонлаштириш акциясида Қорақалпоқ давлат […]\nЛеголанд компанияси Япония боғида 800 минг донадан зиёд лего конструкторлари ёрдамида гилос дарахтини ясаган. ЛEГО компанияси яқинда ўзининг гилос дарахти учун Гиннеснинг рекордлар китобига кирди. У таниқли дизайнер томонидан ясалган. 881 470 қисмидан иборат бўлиб, уни йиғиш учун 6,5 минг соатдан кўпроқ вақт сарфланган. Дарахтнинг вазни 3333 килограм, баландлиги 1,3 метрни ташкил қилади. Дарахт яшил майсазор, новдалар, минглаб гуллар билан тож ва тунда ёниб турадиган чироқлардан иборат. Улкан Лего дарахт Японияда ҳақиқий, жонли гилос гуллари гуллаб-яшнаши билан бир вақтда барпо […]\nЗарафшон шаҳрида мушук ва итларнинг заҳарлаб, отиб ўлдирилаётгани ҳақида каналимизга мурожаат келиб тушди. Мурожаатда айтилишича, заҳарланган ҳайвонлар беш дақиқада ҳалок бўлишмоқда. «Бир гуруҳ фуқаролар Ички ишлар вазирлигига фото, видео каби далиллар билан мурожаат қилди. Лекин ҳеч қандай натижа йўқ», — деб ёзган исми ошкор этилишини истамаган мурожаатчи. Жониворларга нисбатан шафқатсизликдан норози бўлган аҳоли https://teznews.uz сайтига ҳам мурожаат қилишган. Хатда айтилишича, Зарафшон шаҳар ҳокимлигининг Ободонлаштириш бошқармаси «Tez News» мухбири билан бўлган суҳбатда шаҳарда мушук ва итлар заҳарлаб, отиб ўлдирилаётгани ҳақида тарқалган […]\nЎлик кўл — Қозоғистоннинг Талдиқўрғон ҳудудидаги кичик сув ҳавзаси. Ёзнинг иссиғида ҳам кўл қуриб қолмайди ва сув совуқ бўлиб туради. Кўлда балиқ яшамайди, сув ўтлари ўсмайди. У ерда аниқ тадқиқотлар олиб борилмаган, чунки ҳеч ким кўлнинг сувида узоқ вақт туролмайди. Олимлар айтишича, ғаввослар тўлиқ жиҳозлар билан таъминланган бўлишса ҳам, уч дақиқадан кўпроқ сувда туришга бардош бера олишмайди. Ғаввос бўғила бошлайди. Одамлар кўпинчаЎлик кўлда чўкиб кетишади. Шуниси ажабланарлики, чўкиб кетган одамларнинг бирортаси сув юзига қалқиб чиқмайди, балки уларнинг жасадлари кўлнинг тубида […]\nФинляндия шимолидаги Лапландиянинг Леви шаҳарчасида дарахтларни қучоқлаш бўйича биринчи жаҳон чемпионати бўлиб ўтади. Бу ҳақда «Korrespondent.net» хабар берди. Турли қитъаларнинг тўққиз мамлакатидан келган иштирокчилар дарахтларни тез, самимий ва кўтаринки руҳ билан қучоқлашда ўзаро беллашади. Чемпионатда Финляндия, АҚШ, Эстония, Германия, Италия, Шотландия, Россия, Малайзия ва Австралия фуқаролари иштирок этади. Қатнашчилар уч босқичда беллашади. Дастлаб улар дарахтни тезликда қучоқлайди. Ким 8 дақиқа давомида кўпроқ дарахтни «бўғиб» қучоқласа, ўша ғолиб бўлади. Бунда ҳар бир дарахтга камида 5 секунд ажратиш керак. Сўнгра ҳакамлар қучоқнинг […]\nКучуклар қайси хусусиятга кўра дўст танлаши инсонларга номаълум. Аммо улар кимнидир ёқтириб қолса, бу туйғунинг кучини яширишнинг сира ҳам иложи йўқ. Барчани дўстидек қабул қилувчи Лубутен (яқинлари учун шунчаки Луби) деярли ҳар бир йўловчига мулойим муносабатда бўлади, уларга меҳр кўрсатади. Унинг эгаси Цезарь Фернандез-Чавезнинг сўзларига кўра, ҳар куни кечки пайт кучуги Лубининг меҳрибонлиги туфайли соатлаб сайр қилади. Луби бегона одамларни кўрганда ҳам қучоқлашиш учун югуриб боради ва худди инсонлар каби қўлларини занжирдек ўтказиб қучоқлайди. Унинг ажойиб хатти-ҳаракати туфайли Луби ушбу […]\nҲиндистоннинг Жарҳанд шаҳрида фил боласи чуқурлиги 8 метр бўлган қудуққа тушиб кетди, деб хабар беради «Домашний очаг». Қудуққа тушган фил боласини маҳаллий аҳолидан бири кўриб қолган. Чорасиз қолган фил оёқлари билан деворга ёпишиб олишга ҳаракат қилиб айланарди. У ҳолдан тойган, аммо таслим бўлмасди. Аҳоли жониворни қалин арқон билан тортиб олишга қайта-қайта уриниб кўрди, аммо бирон натижа бўлмади. Шу пайт кимдир қудуқни сув билан тўлдириш ва бу фил боласини сув юзасига кўтарилишига ёрдам беришини айтди. Тезда шлангни чуқурга тортишди ва икки соатда […]\nКаким образом Узбекистан смягчает последствия карантина? В Узбекистане введенные Специальной республиканской комиссией до 10 мая ограничительные меры (карантин), а также усиленный порядок по противодействию распространению коронавирусной инфекции продлены до 1 июня. При этом с 18 мая в Узбекистане частично восстанавливается авиа- и железнодорожное сообщение внутри страны. В частности, возобновляются авиарейсы из Ташкента в Нукус, Ургенч, Термез и обратно. С этого дня начали курсировать поезда Afrosiyob из Ташкента в Навои, Бухару и Карши, а также движение скоростных поездов в Ферганскую долину (Ферганская, Андижанская и Наманганская области) и обратно. При организации воздушных и железнодорожных перевозок необходимо соблюдать все карантинные правила, в том числе ограничение числа пассажиров, дезинфекцию и другие […]\nРэйлан лақабли ит мушуклар билан дўстлашиш мумкинлигини исботлаб келмоқда, деб ёзади Esquire. Ит ҳайвонлар бошпанасига олиб келинган мушукчаларга ғамхўрлик қилиб, уларга ўз фарзандига қарагандек қарайди. Рэйлан мушукчаларни ялаб-юлқайди, уларни қучоқлаб ухлайди, мушукчалар ўзини ёмон тутса, уларни «тартибга чақиради». Рэйланнинг Instagram’да шахсий аккаунти бор, уни 20 минг киши кузатади. 🍀 Каналимизга уланинг: https://t.me/ekologuz\nАмериканинг Техас штатидаги Падре Айленд миллий пляжида ноёб мовий денгиз аждарлари кўриниш берди, деб ёзади The Independent. Қайд этилишича, экзотик денгиз жониворлари кам учрайдиган моллюскалар ҳисобланади. Ноодатий денгиз мавжудотлари моллюскаларнинг бир тури бўлиб, уларнинг узунлиги уч сантиметргача етади. Мовий аждарлар медуза ва унга ўхшаш мавжудотларни егани учун ёрқин кўк рангга эга. Аждарлар одамни қаттиқ тишлаши мумкин. Боғ вакили Жейми Кеннедининг айтишича, бундай аждарлар пляжда бир неча маротаба кўзга ташланган. 🍀 Каналимизга уланинг: https://t.me/ekologuz\nКанаданинг Калгари провинциясидаги ҳайвонот боғи бамбук етишмовчилиги сабаб иккита пандани Хитойга белгиланган ижара муддатидан аввал қайтариб юборади. Бу ҳақда CBC News хабар қилган. Ҳайвонлар 2023 йилга қадар ижарага олинганди. Ҳайвонот боғи ишчилари Эр Шуна ва Да Мао исмли пандаларни боқиш учун бамбук импорт қилишга уринди, бироқ уларнинг ҳаракатлари бесамар кетди. «Бу жамоа ва бу ердаги ҳайвонлар учун оғир вазият. Бир неча кун давомида бамбуксиз қолишни ўзингиз тасаввур қилиб кўринг» — деган ҳайвонот боғи бош директори Клеман Лантьер. Янги бамбук панда диетасининг […]\nКарантин туфайли ҳаракатланиш чекланди, бунинг ортидан турли учрашувлар онлайн ўтказила бошланди. Сўнгги пайтда Zoom видеоконференциялар дастури оммалашди, деб ёзади Esquire. Бироқ АҚШда ушбу дастурдан нафақат ҳамкасблар ва қариндошлар, балки жониворлар билан кўришиш учун ҳам фойдаланишмоқда. Ит боқиб олмоқчи бўлганлар сервис ёрдамида уларнинг бошпанаси ходимлари билан боғланиб, жонивор билан танишиш имкониятига эга бўлмоқда. Талабгорлар жонивор ҳақидаги барча саволларга жавоб олиши, уни кўриб, яқиндан танишиши мумкин. Бундай имкониятни итлар учун озуқа ишлаб чиқарадиган Pedigree компанияси ва жониворларни ҳимоя қилиш бўйича Nashville Humane Association […]\nСардоба сув омбори тўғонининг ёрилиши натижасида юзага келган сув тошқини 31 мингдан ортиқ уй ҳайвони йўқолишига сабаб бўлган. Бу ҳақда «Юксалиш» умуммиллий ҳаракати хабар берди. Дастлабки маълумотларга кўра 31 719 та уй ҳайвони йўқолганлиги аниқланган (13 685 та йирик ва майда шохли қорамол, от, 17 752 та парранда ва 282 та бошқалар). Таъкидланишича, ҳозирга қадар 5 859 та ҳайвон ўлик ҳолда топилган ва зарарсизлантирилган. Жумладан: 4 178 та йирик ва майда шохли қорамол, от; 1 442 та парранда; 239 та бошқа ҳайвон. […]\nТуркманистоннинг Аҳал вилоятининг Анау шаҳрида 7 май куни уй ҳайвонларини сақлаш мажмуаси (зоомеҳмонхона) ва ветеринария клиникаси очилди, деб хабар бермоқда «Хроника Туркменистана». Очилиш маросими саноат ва қурилиш вазири бўлган, шунингдек, 1 май куни «Туркман алабай итлари» ассоциацияси раиси этиб сайланган Сердар Бердимуҳамедов иштирокида бўлиб ўтган. Туркманистоннинг ТDH давлат ахборот агентлигининг хабар беришича, ушбу мажмуа уй ҳайвонлари: мушуклар, итлар, қушларни сақлаш учун мўлжалланган, шунингдек, балиқлар учун аквариум ҳам бор. Қайд этилишича, меҳмонхона бир неча қисмларга бўлинган. Улардан бири қушлар учун, иккинчиси […]\n4 майдан Италияда жорий этилган карантин секин-аста юмшатила бошланди. Одамларга спорт билан шуғулланиш, сайр қилиш ва бир ҳудудда яшайдиган қариндошлариникига боришга рухсат берилди. Италиялик Жессика Кристофолини 56 кун деганда қаллиғи Фабрицио Боттамединикига келди. Қиз уй дарвозасидан кириши билан йигитнинг Али лақабли ити уни қувонч билан қарши олди. Ит Жессиканинг атрофида тинмай сакрарди. Телеграм каналимизга уланинг. https://t.me/ekologuz\nШотландияда ноёб оқ рангли олмахон суратга олинди\nШотландиянинг Данкелд шаҳри Перт-энд-Кинросс округида яшовчи фотограф ноёб оқ рангли олмахонни суратга олди. Daily Mail нашри ноодатий жониворнинг суратларига эътибор қилди. Крис Эддингтон уйи яқинида сайр қилиб юрганида лейкизмга учраган олмахонни кўриб қолган. Суратларда оқ рангли олмахоннинг дарахт тагида ўтирганини кўриш мумкин. «Мен аввал ҳеч қачон бунақа олмахонни кўрмагандим», — дейди фотограф. Эддингтоннинг олган расмлари Эдинбургда жойлашган олмахонларни ҳимоя қилиш бўйича ташкилотда ҳам қизиқиш уйғотган. Ташкилот вакили АннМари МакМастер Эддингтоннинг суратлари ажойиб эканлигини таъкидлаган. Лейкизм — жониворларнинг устки қоплами рангининг […]\nТадқиқот: Итлар автомобилни интизомлироқ бошқаришга мажбур қилади\nАвтомобиль салонида итнинг бўлиши рулдаги стрессни камайтиради ва хавфсиз машина бошқаришга ёрдам беради, деб ёзади Motor. Испаниянинг Seat маркаси томонидан ўтказилган тадқиқотда ит боқадиган ҳайдовчиларнинг 54 фоизи жонивор салонда бўлган пайти эҳтиёткорлик билан машина ҳайдашини билдирган. Бу, айниқса, ёш ҳайдовчилар учун аҳамиятли: 18-24 ёшли ҳайдовчиларнинг 69 фоизи итлар рулда интизомли бўлишга ундашини айтган. Ёши каттароқ ҳайдовчилар учун эса вазият аксинча тус олди. 55 ёшдан катта ҳайдовчиларнинг фақат 42 фоизигина салонида ит бўлганида машинани эҳтиёткорлик билан ҳайдайди. Бундан ташқари, автомобилда итнинг […]\nАнгор эчкиси — эчкининг қимматли сержун зоти ҳисобланади\nАнгор эчкиси — эчкининг қимматли сержун зоти ҳисобланади. У 1936 йилда АҚШнинг Техас ва Нью-Мексика штатларидан Наманган вилояти, Поп туманига келтирилиши натижасида Ўзбекистонда Ангор эчкилигига асос солинган. 1962 йилда Ангор эчкисини жайдари эчкилар билан чатиштириб сержун эчки зоти яратилган. Ангор эчкиси Ўзбекистонда, асосан Наманган, Андижон вилоятларида боқилади. Наманганда бир пайтлар бундай эчкиларни юз минглаб суруви бўлган. Вилоят ҳокими Хайрулло Бозоров Попда Ангор эчкичилигини қайта жонлантириш борасида катта ташаббусни бошлаб берди. Эчкичилик соҳасини янада ривожлантириш мақсадида Туркиядан 10 минг бош ангор […]\nМериленд ҳайвонот боғида Хато лақабли Тошбақа ЛEГО конструктори ёрдамида тузатилди. Ҳайвонот боғи ходими Тошбақани яраланган ҳолда танасида бир нечта ёриқлар билан топган. Тошбақа топиб олинганида у жараоҳатлари сабабли юра олмаган. Тошбақани ҳайвонот боғига олиб боришган ва у эрда жарроҳлик амалиётини ўташган, шундан сўнг улар индивидуал аравани йиғишга келишишган ва Тошбақа Хатога ЛEГО конструктори ёрдамида ҳаракатланиши учун аравача ясаб беришган. Айтишлари Хато ўз соғлиғини тиклаб олгунига қадар ҳайвонот боғидаги ходимлар назоратида бўлади. Тошбақа ўзи эркин юришни бошлаган ва биринчи марта бетоб […]


«Саловот»нинг дунё ва охиратимиздаги ўрни - Баҳоуддин Нақшбанд ёдгорлик мажмуаси маркази\n«Саловот»нинг дунё ва охиратимиздаги ўрни\n1784 марта ўқилди.\nАлбатта, Аллоҳ ва Унинг фаришталари Набийга саловот айтурлар. Эй иймон келтирганлар! Унга саловот айтинг ва салом йўлланг. (Аҳзоб сураси 56-оят).\nАраб тилида «саловот» сўзи «салот» нинг жами, маъноси «дуо», «намоз»дир. Ушбу ояти карима Пайғамбаримиз Муҳаммад Мустафо соллаллоҳу алайҳи васалламнинг қадр-қимматлари Аллоҳ таолонинг ҳузурида қанчалар улуғ эканини кўрсатмоқда. Аллоҳ таолонинг саловот айтишининг маъноси, раҳматини юбориши, улуғлаши, мақомларини кўтариши ва фаришталар ҳузурида мақтовдир.\nФаришталарнинг саловот айтишлари у зот ҳақларига дуо қилишлари, истиғфор айтишлари маъносида.\nБиз умматнинг Пайғамбаримизга саловот айтишимиз эса улар томонидан бўлган дуо ва улуғлашдир. Биз бунга буюрилдик. Аслида Пайғамбаримиз соллаллоҳу алайҳи васаллам мўминларнинг саловотига эҳтиёжлари йўқ. Балки биз мўминлар саловот айтишга мухтожмиз!\nСаловотларимиз билан Росулуллоҳ соллаллоҳу алайҳи васалламни улуғлашга, савоб олишга, дуоларимиз қабул бўлишига, ёқилғиси тош ва инсонлардан бўлган жаҳаннамдан сақланиш учун Расули Акрам алайҳи васаллам шафоъатларига мухтожмиз!\nБаъзи уламоларимиз «Умрда бир марта ёки ҳар бир мажлисда бир марта ёки у зот соллаллоҳу алайҳи васалламнинг исмлари ҳар зикр қилинганида бир марта саловот айтиш керак», – деганлар.\nБир одам: «Эй Аллоҳнинг Расули, сизга салом беришни-ку, биламиз, аммо саловот айтиш қандай бўлади?» – деди. Набий соллаллоҳу алайҳи васаллам:\n«Аллоҳумма солли ъала Муҳаммад ва ъала али Муҳаммад. Кама соллайта ъала Иброҳийма ва ала али Иброҳийм. Иннака ҳамийдум-мажийд. Аллоҳумма барик ъала Муҳаммад ва ъала али Муҳаммад. Кама барокта ъала Иброҳийм ва ъала али Иброҳийм. Иннака ҳамийдум мажийд», деб айт, дедилар.\nМаъноси: «Аллоҳим, Муҳаммад алайҳиссаломга Ўзингнинг зиёда раҳматларингни нозил қилгин. Муҳаммад соллаллоҳу алайҳи васалламнинг оила аъзоларига ҳам. Худди Иброҳимга ва Иброҳимнинг аҳли байтларига ўз раҳматингни нозил қилганингдек. Муҳаммадга ва Муҳаммаднинг аҳли байтларига ўз баракангни нозил қил. Худди Иброҳим ва Иброҳимнинг аҳли байтларига ўз баракангни нозил қилганингдек. Албатта, Сенинг Ўзинг мақталган, улуғланган Зотсан»\nҚуръон тиловати ва Аллоҳнинг зикридан кейин Набий соллаллоҳу алайҳи васалламга саловот айтиш энг савобли ишлардан ҳисобланади. Аллоҳ таолонинг амри сабаб намознинг ташаҳҳудида Набий соллаллоҳу алайҳи васалламга саловот айтилади. Имом Шофеъий: «Ташаҳҳудда Пайғамбар соллаллоҳу алайҳи васалламга саловот айтилмаса, намоз намоз бўлмайди», – деганлар.\nУшбу маънодаги ҳадиси шарифлар жуда ҳам кўпдир.\n«Кимнинг ҳузурида мен зикр қилинсам-у, у менга саловот айтмаса, ўша одам бахилдир», – деганлар. Бошқа бир ривоятда “Бурни ерга ишқалсин” дейилган.\nШу сабаб аҳли солиҳ кишиларнинг саловот айтишдан иборат кундалик вазифалари ҳам бўлган.\nКелинг! биз ҳам намозларимизда, жума кунлари, дуоларимизда, ҳар бир кунимизда ўз Пайғамбаримиз соллаллоҳу алайҳи васалламга саловот ва саломлар айтайлик!


“Хеллоуин”? Нима дегани?” – дея оламизми? – UFQ\n01.11.2017 | 67\nКўп ҳам эмас, оз деб ҳам бўлмайдиган бир неча йиллар чамаси, бу “Хеллоуин” деган байрам бизнинг “замонавий” ёшларимиз орасида( гоҳида нисбатан ёши каттароқ бўлган “замонавий” кишиларимиз орасида ҳам) урфга айланишга улгурди.\nҒарбликларга ҳос бўлган бундай урфларнинг мамалкатимизга кириб келишининг асосий омили сифатида, ғарб мамлакатларида ишлаб чиқарилган кинофильмларни кўрсатиб ўтилса бўлса керак. Ундан кейин эса, мустақилликка эришилгач, хорижга фуқароларимизнинг эркин қатновларини йўлга қўйилиши ва катта- кичик тижорий мақсадларни кўзлаган тадбиркорларни сабабчи сифатида инобатга олиш мумкин бўлар.\nБошқа омилларни аниқлаб олиш учун, дастлаб “Хеллоуин” байрами хақида илгари жамаотчилик эътиборига ҳавола этилган маълумотларни эслаб ўтсак.\nБунинг учун ижтимоий тармоқлардаги айрим маҳаллий интернет нашрларимиз томонидан эълон қилинган иккита мақолани шу ерга жойлаштирган ҳолда, эслатма сифатида улардан фойдаланамиз. Демак:\nБу ғарбона маросим ҳақида кўпчилик маълумотга эга эмас. Аммо шундай бўлишига қарамай, орамизда ўзини “ўта замонавий”, даврнинг энг сўнгги модалари ва анъаналари билан ҳамқадам деб ҳисоблайдиган айрим калтабин шахслар ҳам бор. Ҳатто Хеллоуинни байрам қилишга ҳам вақт топмоқдалар. “Ҳа, энди хурсандчилик, байрам қилса, қилибди-да”, дерсиз. Аммо шошилиб хулоса чиқарманг. Сабаби, эртага фарзандингиз “Хеллоуинга ниқоб олиб беринг”, “қовоқ топиб беринг” дея хархаша қилса ёки юз-кўзини қўрқинчли тасвирларга тўлдирса, кўнглингизда айтарга гапингиз, қайтарарга далилингиз бўлсин! Келинг, аввало Хеллоуиннинг тарихи, мазмун-моҳияти ва маънавиятга салбий таъсири ҳақида гаплашамиз. бу инглиз тилидаги “All Hallows Even”, яъни “Барча руҳлар кечаси” иборасининг қисқарган шаклидир. Баъзи манбаларда, Хеллоуин аёз, зулмат, қабоҳат ва ўлим (ёки мурдалар) “худоси” бўлган Самайн номи билан боғлиқ маросим, деб ёзилади. Уни дастлаб ҳозирги Буюк Британия ва Шимолий Ирландия ҳудудидаги халқлар нишонлашган. Совуқ кунлар арафасида 31 октябрдан 1 ноябрга ўтар кечаси барча чироқлар, шамлар, фонуслар, олов ва ўчоқлар ўчирилган. Қоронғу зулмат ичра одамлар ўлим фариштасига ҳамду санолар ўқишган. Биз сен билан, биз ҳам сенингдекмиз, бизнинг жонимизни олма, қабилида унга лаганбардорлик қилишган. Эртаси куни катта гулхан ёқиб, юзларига турли ниқоблар кийиб бир-бирларини қўрқитишган ва ораларидан кимнидир ўлим “худоси”га қурбон қилишган. Бошқа манбада келтирилишича, VII асрда Рим папаси Бонифаций 1 ноябрни “All Hallows Even”, яъни “Барча руҳлар кечаси” деб эълон қилган. Бугунги 31 октябрь куни нишонланадиган Хэллоуин байрами шундан келиб чиққанлиги ҳақида фаразлар мавжуд. Махлуқлар кўринишидаги қўрқинчли либослару ёвузликлар акс этган ниқобларда кун бўйи кўчада оломон бўлиб юриш, шовқин-сурон кўтариш, тунги клубларга бориб кўнгиллари истаган ишни қилиш ҳамда бу орқали руҳий ҳузур олиш менталитетимизнинг қай бир жиҳатига мос келади?! Қолаверса, Хеллоуин куни зулм ўтказиш, ёвузлик, инсониятга хос бўлмаган жиҳатлар тарғиб қилинади. Бу ёшлар онгига таъсир қилишнинг Хэллоуин баҳонасидаги байрамона кўриниши, холос. Бундан ташқари, Хеллоуин куни кўплаб қонун бузилиш холатлари, турли жиноятлар, тартибсизликлар юзага келар экан. Диққатингизни Хеллоуин билан боғлиқ воқеаларга қаратамиз.\nАҚШлик “Хеллоуин қотили” номини олган Жеральд Тёрнер 1973 йили Медисонда байрам куни кўчага чиққан 9 ёшли Лис Энн Френч исмли қизчанинг номусига тегади. Натижада қизалоқ вафот этади.\n15 ёшли Марта Моксли ҳам Хэллоуиннинг қурбони. У 1975 йилги байрамни дўстлари билан ўтказгани кўчага чиқади ва “хазилнинг тагил зил” бўлиб, гольф таёқчаси зарбидан ҳаётдан кўз юмади.\n1990 йили байрамдан сўнг 17 ёшли Браян Джевелл ҳамда 15 ёшли Уильям Однинг жасади ўзлари ясаган дорда осилган ҳолда топилади.\nБайрам бахона қўрқинчли ниқоблар таққан талончилар гуруҳи бир хонадонга бостириб киради ва уй эгасини ўлдириб, уйни ўмаришади. Гуруҳга бошчилик қилган 17 ёшли Марселино Пина шу жиноят учун 45 йилга озодликдан махрум этилади.\nБу минг бир фожеадан айримлари, холос. Аммо мазкур маълумотларнинг ўзиёқ Хеллоуиннинг асл башараси қандай эканини кўрсатиб турибди.\nХеллоуиннинг асосий ранги қора ва оловранг бўлиб, қора ранг ўлим ва зулматни ифодалайди. Оловранг эса важоҳатни англатади. “Ўликлар байрами” деб аталиши эса Хэллоуиннинг даҳшатлар гирдоби эканлигини билдиради. Қўрқинчли маросимда иштирок этган ёшнинг руҳий олами бир кундаёқ бузилади, табиати ва онги бевосита сатанизм (шайтон васвасасига учиш, талваса. – муҳаррир) таъсирига тушиб қолади. Ғарб мамлакатларида 31 октябрдан сўнг болалар орасида невроз, турли руҳий эврилишлар, ноодатий агрессия, тунги қўрқув каби холатлар ортиб кетар экан. “Шайтонлар каранавали”да иштирок этган болалар у ерда бир-биридан даҳшатли ниқоблар билан тўқнаш келади, ўлим, дўзах, иблис, одам бош чаноғи, суяклар, қон, тобут ҳақидаги саҳналарни томоша қилишади. Оқибатда айрим болалардаги қаттиқ қўрқув, оғир хасталиклар, ҳатто суицид, яъни ўз жонига қасд қилишга ҳам сабабчи бўлар экан. Фанда қайд этилган Самайнофобия номли қўрқув тури айнан “Хэллоуиндан қўрқиш” дейилади. Бундан азият чекаётган айрим ғарб мамлакатлари Хеллоуинни таълим муассасаларида нишонлашни мутлақо таъқиқлаб қўйишмоқда.\nКўриниб турибдики, Европадаги кўплаб давлатларда ҳар йили сабрсизлик билан кутиладиган ушбу даҳшатли маросим ҳар жиҳатдан бизнинг миллатимизга, қарашларимизга умуман тўғри келмайди. Қолаверса, Хэллоуинни нишонлаш йиллар давомида ўзгариб, бугун умуман бошқача кўриниш ва шаклга эга бўлган. Аниқроғи, юқорида айтганимиз – хориждаги айрим мафкуравий марказлар Хеллоуиндан ўз муддаолари йўлида фойдаланишаяпти. Маълумотларга кўра, дунё бўйича катта даромад келтирувчи байрамлар қаторида Хеллоуин Роджестводан кейин иккинчи ўринда туради. Масалан, биргина АҚШда айнан мазкур даҳшатли тадбир сабаб ота-оналар болалари учун турли ниқоб ва либослар харидига умумий ҳисобда 2,5 миллиард доллар (!) сарфлар экан. Кўриниб турибдики, хеллоуинлаштириш айрим марказлар учун чўнтак қаппайтиришнинг яна бир самарали услуби, аслида. Айтилганларнинг барчаси, Хеллоуин ҳақидаги ҳақиқатлар эди. Мақсадимиз, турли байрамлар, жамиятимизга ёт маросимлар ниқобида кириб келаётган бемаъни унсурлар, ажнабий анъаналару бидъатлардан бохабар қилиш эди. Ҳар қандай ёвузлик, ахлоқсизлик, инсониятга ёт иллатлар жамиятни ҳалокат томон етаклайди. Касалликнинг олдини олиш учун, аввало, одам танасида унга “иммунитет”, яъни “қарши курашувчанлик” ҳосил қилинади. Бунинг учун фарзандларимизни она Ватанга муҳаббат, динимиз ва миллий урф-одатларимизга содиқлик руҳида тарбиялаш керак. Ана шунда ёвуз ниятли кимсаларнинг инсон учун ўта зарарли бўлган пуч ғояларидан жамиятимиз эртаси бўлмиш ёшларимизни асраган бўламиз.\nЭнди Ислом динимизда бу урфга қандай муносабат билдирилганлигини кўриб чиқамиз.\n“Исломда “Хеллоуин” йўқ.”-деб бошланган сарлавҳали мақолани, диний йўналишдаги постлари билан фейсбук саҳифаларида машҳур бўлган Абу Муслим (Адҳам Атажанов) томонидан тайёрланган материаллар билан кифоялансак бўлар. Жумладан, Абу Муслим ҳам юқоридаги журналист Муслим Мирзажонов томонидан тайёрланган материалдан қисман фойдаланади.\n“Хеллоуин” бу инглиз тилидаги “All Hallows Even”, яъни “Барча руҳлар кечаси” иборасининг қисқарган шаклидир. Хэллоуин мусулмонларга бегона бўлган ғайридинларнинг бир “байрам”идир. Бу “байрам”ни Ғарб мамлакатларида ҳар йилнинг 31 октябрида нишонлаш анъанага айланган. Бу байрам ўлганлар ва уларнинг руҳлари маросимига боғлиқ бўлиб, унда ғайриоддий кучларга сиғиниш бор, бу друидларнинг янги йили ҳам ҳисобланади. Друидларга кўра, айнан ушбу кун ўлганлар руҳи уйларга айланиб келар экан.Журналист Муслим Мирзажоновнинг “Иблислар базми ёхуд Хеллоуин “байрами” ҳақида ҳақиқатлар”, деб номланган мақолада қўйидагилар ёзилган: “Баъзи манбаларда, Хеллоуин аёз, зулмат, қабоҳат ва ўлим (ёки мурдалар) “худоси” бўлган Самайн номи билан боғлиқ маросим, деб ёзилади. Уни дастлаб ҳозирги Буюк Британия ва Шимолий Ирландия ҳудудидаги халқлар нишонлашган. Совуқ кунлар арафасида 31 октябрдан 1 ноябрга ўтар кечаси барча чироқлар, шамлар, фонуслар, олов ва ўчоқлар ўчирилган. Қоронғу зулмат ичра одамлар ўлим фариштасига ҳамду санолар ўқишган. Биз сен билан, биз ҳам сенингдекмиз, бизнинг жонимизни олма, қабилида унга лаганбардорлик қилишган. Эртаси куни катта гулхан ёқиб, юзларига турли ниқоблар кийиб бир-бирларини қўрқитишган ва ораларидан кимнидир ўлим “худоси”га қурбон қилишган. Бошқа манбада келтирилишича, VII асрда Рим папаси Бонифаций 1 ноябрни “All Hallows Even”, яъни “Барча руҳлар кечаси” деб эълон қилган. Бугунги 31 октябрь куни нишонланадиган Хэллоуин байрами шундан келиб чиққанлиги ҳақида фаразлар мавжуд”. Аллоҳ таоло: “Улар (мўминлар) ёлғон гувоҳлик бермайдиганлардир ва беҳуда нарсалар олдидан ўтсалар, ҳурматларини сақлаган ҳолда ўтарлар”, деган (Фурқон сураси, 72-оят). Умар разияллоҳу анҳу: «Аллоҳ душманларининг байрамларидан узоқ бÿлинглар!»- деб айтган. (Байҳақий: «ас-Сунанул-Кубро»: 9/ 234) Ҳақиқат Аллоҳнинг каломидир, буни инкор қилиб бўлмайди, чунки ўзингизга қарши бирон бир амални қилиш катта гуноҳдир, айниқса билиб туриб қилса..Аслини олганда ғарб жамияти барча зулмат ва нариги дунё кучларининг Янги йили сифатида нишонланади. Иблисчилар зўровонликни тарғиб қилади ва қалбларини жаҳолатли мистик кучлар билан тўлдириб насронийликни ҳам инкор қилишади. Ўзини мусулмон санаган инсонлар бундай ҳаракатларда иштирок этиши жуда хавфли. “Байрам”нинг ўзи ёвузлик руҳида бўлиб, даҳрийлик, ширк, зўравонлик, эзотерик ва ўлимнинг барча мудҳишликларини ўзида мужассам қилган бўлади. Маълумотларга кўра, дунё бўйича катта даромад келтирувчи байрамлар қаторида Хеллоуин Роджестводан кейин иккинчи ўринда туради. Масалан, биргина АҚШда айнан мазкур даҳшатли тадбир сабаб ота-оналар болалари учун турли ниқоб ва либослар харидига умумий ҳисобда 2,5 миллиард доллар (!) сарфлар экан. Кўриниб турибдики, хеллоуинлаштириш айрим марказлар учун чўнтак қаппайтиришнинг яна бир самарали услуби, аслида. Аввалида хэллоуин жоҳилия жодугарларининг байрами ҳисобланган. Сўнг бошқа миллатлар унинг “қовоқ” анъаналарига тақлид қила бошлаганлар. Бироқ кўпчилик бу ғояни инкор қилдилар. Нормал онгли инсонлар ахмоқчилик қилиб, қўрқинчли либослар билан безанадилар, уйларини ўргимчак тўри билан ясатиб, бир-бирларини қўрқитадилар, жодугарларни акс этадиган қўғирчоқлар ясайдилар.Мусулмонларга бундай ва бунга ўхшаш харомга бошлайдиган тадбиру-маросимларда қатнашиш қатиъан ман қилинади.\nИнтернет маълуотлари асосида Абу Муслим тайёрлади\nМазкур материаллар тайёрланганлигига роппа роса икки йил бўлган бўлсада, ҳали хануз долзарблигини йўқотмаганлигини ҳис этиш мумкин.\nДастлаб таҳлилимизнинг бошланишида “Хеллоуин”нинг юртимизга кириб келишининг асосий сабабчиларини кўрсатиб ўтиб, бошқаларини аниқлаштиришимиз учун юқоридаги иккита мақолани кўриб чиқиш учун қайта жойлаштирдик.\nГарчи қўрқинчли бўлсада, турли ранг-баранглиги, ноодатий кийимлари, тақинчоқлар ва х.к. лари билан инсон эътиборини, нафсини ўзига тортадиган, қўшимчасига завқ бағишлайдиган, байрам сифатида бошқалар томонидан қаралишига яна бир карра амин бўлдик.\nҚаерда байрам бўлса, ўша ерда санъаткорларнинг хизматига эҳтиёж бўлади. Демак, талаб, эҳтиёж бўлгандан кейин, ўзига яраша таклифлар ҳам бўлиши керак. Буёғини энди рақобат, тижорат деганларидай давом эттиравериш мумкин. Байрам тантанаси қанчалик дабдабали бўлса, нафслар унданда олийсини талаб этиб тураверади ва манашу ерда яна бир омил бўй кўрсатади.\nБу омил машҳур кишиларимиз. Манашу “Хеллоуин” байрами агарда битта машҳур томонидан, ўзининг мисолида бошлаб берилса, ортидан унга хавас қилган (гоҳида хасад) қилганлар тарафидан тақлид қилиш бошланади. Секин асталик билан атрофидагилар, ўз навбатида ўша хаваскор муҳлислардан ўрнак олишга киришилади. Бундай тизимнинг бугун ишлаб келаётганлигини инкор этиб бўлмайди. Яққол мисол, бошимизга бало бўлиб турган тўйлармиздаги дабдабабозлик.\nҚора “PR” ҳам, “PR”. Буни ҳам инкор этмаймиз.\nМасалан, ёшлар ўртасида машҳур санъат вакиллари (гарчи ўзининг шахсий ҳудудида, шахсий хуқуқ эркинликлари доирасида) ушбу байрамни нишонлади ва уни суратга туширди дейлик. Кимдир билиб ёки билмай ушбу шахсий маълумотни ташқарига сиздириб юборади. Оқибатда ижтимоий тармоқлар орқали бу хабар тезда тарқалиб барчага маълум бўлади.\nИжтимоий тармоқларда бўладиган муҳокамаларда ушбу холатга омманинг аксари танқидий фикрлар билдирган тақдирда ҳам, ўша танқидларга қарши бўлганлари ҳам албатта топилади. Бахс-мунозараларга аралашмаган, умуман муносабат билдирмаган тараф фақат кузатиб боради. Манашу кузатиб борувчи учинчи тараф, ўша хабар сифатида тарқалган лавҳани кўради, тамоша қилади ва ўзига яраша хулоса чиқаради. Энди бу хулосалар нисбатан яхши ёки ёмон тарафга бўлиши мавҳум ҳисобланади. Натижада, бу долзарб масала сифатида яна кун тартибидан жой эгаллаши учун вазиятни келтириб чиқариши мумкин бўлади.\nБундай таҳлиллар, ўз навбатида таклифи билан бўлгани маъқул. Таҳлилимиз асосида, битта оддий таклифимиз шундан иборатки, барча машҳурларимиз ўз муҳлисларини “Хеллоуин”нинг бегона ва зарарли “байрам” эканлигидан ўзлари огоҳ этсинлар. Бу ишни қандай амалга оширишни, машҳурларимизга ўргатиш шарт бўлмаса керак.\nНиҳоят сарлавҳага чиқарилган саволга бериладиган жавобни учинчи тараф сифатида барча ўзидан ахтариб кўрсин.\nИш ҳақи ва “тоқат қилиб яшаш ” ҳақида


"QO’QON 1912" профессионал футбол клуби » “Қўқон-1912” жамоаси бугундан машғулотларни бошлайди. Холмуҳаммедов вақтинча “Бунёдкор”га ўтди\n“Қўқон-1912” жамоаси бугундан машғулотларни бошлайди. Холмуҳаммедов вақтинча “Бунёдкор”га ўтди\nЯнги йил байрами муносабати билан танаффусга чиққан “Қўқон-1912” жамоаси аъзолари бугундан , 2020 йилдаги дастлабки машғулотларини бошлайди. Жамоа аъзолари бугун Тошкент шаҳрида тўпланишади. Тошкент шаҳридаги машғулотлар 21 январга қадар давом этади. Бахтиёр Ашурматов шогирдлари машғулотларни “Пахтакор” ҳамда “Бунёдкор” академиясига қарашли майдонларда кунига икки маҳалдан олиб боришади.\nЖамоамиз сардори Мурод Холмуҳаммедов Тошкентнинг “Бунёдкор” жамоасига , икки ой муддатга ижарага берилди. Хабарингиз бор “қалдирғочлар” Осиё чемпионлар лигасининг плей-офф босқичидан бошлаб юртимиз шарафини ҳимоя қиладилар. Жамоамиз раҳбарияти “Бунёдкор” жамоаси ватанимиз шаънини ҳалқаро майдонларда муносиб ҳимоя қилишларига ишонади. Биз “Бунёдкор” жамоасига бу йўлда омад тилаймиз. Сардоримизнинг “Бунёдкор” жамоасига ОЧЛ ўйинларида ёрдам бериши бизга қўшимча ғурур бахш этади.\n2 АГМК 19 33


Ўзбекистон Республикаси Адлия вазирлиги томонидан ўтказилган анжуманда ана шулар хусусида сўз юритилди.\nҚайд этилганидек, вазирлик юртимизда қонун ижодкорлиги ва ҳуқуқни қўллаш амалиёти соҳасида ягона давлат сиёсатини самарали амалга ошириб келмоқда. Хусусан, 2013 йилда 56, 2014 йилнинг биринчи чорагида 28 норматив-ҳуқуқий ҳужжат лойиҳаси ишлаб чиқилди. Шунингдек, 2013 йил давомида 1081, жорий йилнинг биринчи чорагида эса 268 норматив-ҳуқуқий ҳужжат лойиҳаси ҳуқуқий экспертизадан ўтказилди.\nБугунги кунда улар барча жабҳалардаги ислоҳотларнинг ҳуқуқий асосларини такомиллаштиришга кўмаклашмоқда. Албатта, бунда Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепциясида илгари сурилган қонун лойиҳаларига алоҳида эътибор қаратилди. Ҳозиргача Концепцияда назарда тутилган қонун лойиҳаларининг ўн учтаси бевосита вазирлик иштирокида тайёрланди.\nТадбирда сўнгги йилларда юртимизда тадбиркорлик фаолияти эркинлигининг кафолатларини таъминлаш бўйича қабул қилинаётган қонун ҳужжатларининг ишлаб чиқилиши жараёнига ҳам тўхтаб ўтилди.\n— “Тадбиркорлик фаолияти соҳасидаги рухсат бериш тартиб-таомиллари тўғрисида”ги Қонун нормаларини тўлиқ амалга ошириш мақсадида вазирлик томонидан бошқа вазирлик ва идораларни жалб қилган ҳолда, барча рухсат бериш тартиб-таомилларини тизимлаштириш бўйича салмоқли ишлар бажарилди, — дейди Адлия вазирлиги иқтисодий қонунчилик бошқармаси бўлим бошлиғи Алишер Бекчанов. — Амалга оширилган ишлар натижасида 2013 йил 15 августдаги Вазирлар Маҳкамаси қарори билан Тадбиркорлик фаолияти соҳасидаги рухсат этиш хусусиятига эга ҳужжатлар рўйхатининг тасдиқланиши ислоҳотлар жараёнида катта қадам бўлди. Қолаверса, Президентимизнинг жорий йилнинг апрель ойида қабул қилинган тадбиркорлик субъектларига янада қулай шарт-шароитлар яратишга қаратилган Фармон ва қарори мамлакатда инвестициявий иқлим ва ишбилармонлик муҳитини шакллантиришда муҳим омил бўлди. Ҳозирги кунда мутасадди вазирлик ва идоралар билан биргаликда қонун ҳужжатларини ушбу ҳужжатларга мувофиқлаштиришга қаратилган тегишли норматив-ҳуқуқий ҳужжатлар лойиҳалари ишлаб чиқилди.\nШу ўринда фуқаролар ҳамда тадбиркорлик субъектларига барча норматив-ҳуқуқий ҳужжатлар билан танишиш имконини таъминлаш мақсадида вазирлик томонидан Ўзбекистон Республикаси Қонун ҳужжатлари маълумотлари миллий базаси яратилгани ва интернет тармоғи орқали фаолият кўрсатаётганини таъкидлаш жоиз. Бугунги кунда 30000 дан ортиқ норматив-ҳуқуқий ҳужжатни ўз ичига олган мазкур база очиқ ва бепул бўлиб, доимий равишда янгилаб борилмоқда.\nАнжуманда “Соғлом бола йили” Давлат дастурида назарда тутилган қонун ҳужжатларини ишлаб чиқиш, вазирлик ва идораларнинг норма ижодкорлиги фаолиятини мувофиқлаштириш, шунингдек, ёшларга оид давлат сиёсатининг ҳуқуқий асосларини мукаммаллаштиришга қаратилган фаолият ҳақида ҳам маълумотлар берилди. Хусусан, ҳамкор идоралар билан биргаликда “Ўзбекистон Республикасида ёшларга оид давлат сиёсатининг асослари тўғрисида”ги Қонуннинг янги таҳрирдаги лойиҳаси ишлаб чиқилаётганига алоҳида урғу берилди.\nМазкур рукндаги бошқа мақолалар: « Барқарор ривожланиш кафолати\tМаҳаллий бюджет ижроси »


25 Октябрь 2021 10:41\nNUR-SULTAN. Kazinform - Буюк Британия Ҳукумати сўнгги 24 соат ичида SARS-CОV-2 инфекцияси ҳақидаги маълумотларни эълон қилди. Бир кунда мамлакатда 44 985 киши инфекция юқтирди, вирус ташувчиларнинг умумий сони 8 734 934 тага етди.\nБу ҳақда Қозоғистон Ҳукумати ҳузуридаги коронавирус тарқалишининг олдини олиш бўйича идоралараро комиссиясининг Telegram каналига таяниб Kazinform хабар беради.\nЭпидемиологик вазият туфайли Бош вазир Борис Жонсон фуқароларни дарҳол эмланишга ва қайта эмланишга чақирди. У британияликлар коронавирусга қарши курашда «ажойиб ютуқларга» эришганини айтиб, вакцинанинг ўзини ҳимоя қилиш қобилияти олти ойдан кейин заифлашиши мумкинлигини таъкидлади. Буюк Британияда 50 ёшдан ошганлар, тиббиёт ходимлари, қариялар уйи ходимлари ва сурункали касалликларга чалинганлар COVID-19 га қарши эмланиши керак.\nУкраинада коронавирус тўлқини сусаймаяпти. Соғлиқни сақлаш вазирлиги маълумотларига кўра, ўтган кун давомида 23 229 та янги инфекция аниқланган ва 483 бемор вафот этган.\nНатижада пандемия бошланганидан бери SARS-CоV-2 ташувчиларнинг умумий сони 2 748 614 нафарга, вафот етганлар сони еса 63 486 нафарга етди.\nТаъкидлаш жоизки, мамлакатда эмлаш секин кечмоқда. Биринчи компонент билан эмланганлар сони – 8 890 452 нафар ёки 21,5 фоиз, 6 963 577 киши тўлиқ эмлаш курсидан ўтган. Бугунги кунда Украинада 43 миллиондан ортиқ киши истиқомат қилади.


Воизлик 76 — Dilkashradio.com\nАссалому алайкум хурматли радио тингловчи мухлислар. Эфирда сиз азизлар учун таёрланган эшттиришларимиздан бири ва мен Ғолиббек микрафон қаршисида. Барча инсонларнинг характерлари ўзига яраша бўлади. Хаётда шундай инсонлар учрайдики, доимо нимадандир нолигани нолиган. Бъазида у етишмаса баъзида бу етишмайди. Бундан ташқари доимо ибодатхонадаги олиб борилаётган хизмат хам шундай кишиларни хеч қачон қониқтирмайди. Балким уларнинг фикрлари хам қайсидир даражада тўғридир.\nЛекин шу нолиш орқали улар ўзларини бошқалардан ажратиб қўяди. Хурматли радио тингловчи мухлислар агар сизларда хам шунга ўхшаш одат бор бўлса хозироқ Худованд олдида тавба қилишингиз мумкин. Худованд билан бирга бўламан, Унинг мархаматига сазовор бўлишни истайман деган биродарлар юқорида айтиб ўтган иллатлардан холи бўлиши керак. Сабаби Худованд хар бир инсоннинг юрагини тоза кўришни истайди.\nКелинг азиз мухлис тавротдан Мусо пайғамбар ва исроил халқининг нолиши оқибатида нималар содир бўлганини кўриб чиқайлик. Худованд Мусони исроил халқини қулликдан озод қилиш учун танлаган эди. Мусо эса Отамиз Худованд айтганидек қилди.Нихоят исроил халқи Мисрдан қулликдан озод бўлди. Бошида хаммаси маълум бир режа асосида бораётган эди. Уларни Худованд туну кун бошқариб борар эди. Кунларнинг бирида исроил халқи Мусога шундай деб нолишди.\nСен бизларни манашу чулда ўлиб кетишимизни истайсанми? Аслида биз Мисрда қулликда бўлган пайтларимиз хам яхши эди. Қорнимиз тўймасада овқатланиб турар эдик. Сен бизларга нима бердинг? Қандай ношкурлик. Аслида Худованд уларни хамма нарса билан таминлаган эди. Фақатгина исроил халқи, юрагини Худованд олдида тозаламаган эди холос. Шундай бўлсада Отамиз уларга гушт егиси келган пайтда, бедана гушти билан таминлади.\nБу гушт тури хозирги кунда энг қиммат бахо гуштлар туридан бири хисобланади. Бундан ташқари уларга нон егиси келган пайтда нон берди. Чанқаган пайтларида эса чўл ердан сув берди. Бу Худованднинг инсонларга бўлган чин севгисини ифодалайди. Шунга қарамасдан исроил халқи нолишдан тўхтамас эдилар. Шунда Худованд уларни жазолашга қарор қилди. Натижада Исроил халқи чўлда бир неча йиллар давомида айланиб юрди. Барчаси ношкурлик қилгани учун халок бўлишди.\nХурматли радиомиз мухлислари Юрагимизни Худованд олдида тўғрилигини текшириб кўрайлик. Биз нолиганимиз билан хеч нарсани ўзгартира олмаймиз. Хаммаси Худованднинг қўлидадир. Нолишимиз натижасида эса ўз кайфиятимизни бузамиз. Бошқалар билан бўлган муносабатимизга эса путр етади. Бундай нолиш ўрнига шу инсонлар учун доимо тоат ибодатда бўлайлик. Шундай йўл билан кимнингдир ўзгариши осонроқ кечади деб ўйлаймиз. Азизлар шундай қилиб бугунги эшттиришимиз ўз нихоясига етди. Келгуси эшттиришларимиз орқали сиз азизлар билан учрашгунча хайрлашиб қоламиз.


Ўзбекистон Оскар қўмитасининг биринчи йиғилиши бўлиб ўтди - Халқ сўзи\nЎзбекистон Оскар қўмитасининг биринчи йиғилиши бўлиб ўтди\n14:31 30 Август 2019 Маданият\nЙиғилишда Ўзбекистон Оскар қўмитаси Оскар мукофотининг “Энг яхши халқаро бадиий фильм” номинациясига Ўзбекистон киноижодкорларидан аризалар қабул қилиш, фильмларнинг қайси жиҳатларига эътибор бериш ва бошқа масалалар кўриб чиқилди. Бу ҳақда “Ўзбеккино” хабар берди.\nМаълумот учун, аризалар жорий йилнинг 27 августидан 12 сентябрига қадар Ўзбекистон Оскар қўмитасининг координацион марказида қабул қилинади.\nТанловда фақатгина давомийлиги 40 дақиқадан кам бўлмаган ва асосий тили инглиз тили бўлмаган бадиий тўлиқ метражли фильмлар иштирок этиши мумкин.\nФильм кинотеатрларда прокатга чиқишидан олдин, уни телевиденияда ёки интернетда намойиш кинокомиссиясида қабул қилинади.\nИккинчи босқич – келиб тушган мурожатлар 13-14 сентябрь кунлари Қўмита томонидан кўриб чиқилади. 16 сентябрь куни АҚШ киноакадемияси мукофоти учун Ўзбекистон номидан илгари суриладиган фильм номи расман эълон қилинади.\nНомзод фильм 2018 йилнинг 1 октябридан 2019 йил 30 сентябрига қадар камида 7 кун давомида кинотеатрларда намойиш қилинган бўлиши лозим.\n92-Оскар мукофоти совриндорларини тақдирлаш маросими 2020 йил 9 февралда Лос-Анжелес шахридаги машҳур «Dolby» театрида бўлиб ўтади.


Ноёб қурбақаларни браконьерлардан қутқариш учун 600 доллардан пуллашмоқда\n13:40 / 20.07.2017\nЭквадордаги қатор экологик компаниялар ноёб қурбақаларни 600 доллардан сотишга мажбур бўлмоқда. Фирмалар шу тариқа қурбақаларни ноқонуний овчилар ва йўқ бўлиб кетиш хавфидан сақлаб қолмоқда, деб ёзади AFP.\nТаъкидланишича, қурбақалар лабораторияларда кўпайтирилади. Бу маҳаллий фаунага таъсир қилмаслик мақсадида амалга оширилади. Шундан сўнг уларни этик биосавдо, деб аталувчи схемага киритишади. Агентлик маълумотига кўра, ҳам сувда, ҳам қуруқликда яшовчи бу жониворларни Канада, АҚШ, Япония ҳамда Европа давлатларига сотишмоқда.\n— Бу қурбақаларнинг баланд нархлари, ноқонуний овчилик билан шуғулланиш қандай фойда келтириши ҳақида тасаввур беради, — дейди экологик компаниялардан бирининг менежери Лола Гардерас.\nМаълумот учун, Эквадор ҳудудида қурбақаларнинг 600 дан ортиқ тури яшайди, уларнинг 186 таси йўқ бўлиб кетиш хавфи остида. Мамлакат ҳукумати ҳам сувда, ҳам қуруқликда яшовчи бу жониворларни ўлдириш ва сотишни тақиқлаган.\nЭквадор ўз элчихонасидан Ассанжни ҳайдаб чиқармоқчи – ОАВ